BH Pošta novom uslugom BH PostExpress omogućava najkraću dostavu - AKOS\nHome > Obrazovanje i odgoj > Ekologija > BH Pošta novom uslugom BH PostExpress omogućava najkraću dostavu\nUposlenici javnog preduzeća BH Pošta, obilježavajući Svjetski dan pošte, danas su u Sarajevu promovirali novu uslugu BH PostExpress, odnosno brza pošta, koja bh. građanima omogućava najkraći, garantovani rok prenosa pošiljaka u unutrašnjem saobraćaju. BH Pošta novom uslugom omogućava najkraći prenos pošiljaka u unutrašnjem saobraćaju\n“To je jedan od izuzetnih poslovnih rezultata u ovoj godini, koje smo postigli zahvaljujući uposlenicima, korisnicima i Vladi Federacije BiH” rekao je izvršni direktor sektora za poštanski promet BH Pošta Neziran Đogo.\nOd sutra, potvrdio je, BH Pošta je u punom operativnom kapacitetu da može izaći u susret korisnicima, koji će na cijeloj teritoriji BiH imati na raspolaganju četiri vrste prenosa nove usluge: Prvi – danas predato, danas uručeno, drugi – danas predato, danas uručeno do 18 sati, treći (D+1) – danas predato, sutra uručeno i četvrti (D+2) – danas predato, uručeno za dva dana.\n“Poštari preuzimaju paket na mjestu korisnika, te ga dostavljaju na adresu. Paket može sadržavati vrijednost do 1.000 eura i biti težak do 50 kg”, kazao je Đogo.\nPrijem BH PostExpress pošiljki, dodao je šef Odjeljenja za informisanje BH Pošte Munib Bujak, vrši se po pozivu na adresi korisnika odnosno poslovnom prostoru pošiljaoca i na šalteru pošte radnim danima i subotom od 8.00 do 18.00 sati na telefonski broj Call centra 1417.\nInternacionalni univerzitet u Sarajevu: Prvi bh. univerzitet akreditovan u Austriji


RTCG - Radio Televizija Crne Gore - Nacionalni javni servis :: Ostali sportovi :: Filip Radović treći na rang listi\n09. 11. 2019. 10:31 >> 10:30 0\nSA 1.702 BODA\nFilip Radović treći na rang listi\nCrnogorski paraolimpijac Filip Radović sa 1.702 boda zauzima treće mjesto na novembarskoj seniorskoj rang listi Svjetske para stoni tenis federacije, saopšteno je iz Paraolimpijskog komiteta (POK).\nRadović je, nakon Evropskog prvenstva u Helsingborgu i turnira u finskom Pajulahtiju, došao do najboljeg plasmana u karijeri, u klasi S 10.\nSrebrni iz Helsingborga bio je finalista i u Pajulahtju.\n"To je pozicija koja ga trenutno vodi direktno na Paraolimpijske igre u Tokiju 2020. godine. Na igre će se pored prvaka kontinenata, direktno plasirati šest najbolje plasiranih igrača na aprilskoj listi koja se podvlači 31. marta 2020. godine", saopšteno je iz Paraolimpijskog komiteta.\nRadović u konkurenciji igrača do 23 godine zauzima prvo mjesto.\nČelnu poziciju na seniorskoj rang lsti zadržao je zvanični svjetski i evropski šampion, Poljak Patrik Čajnovski sa 1.882 boda.\nDrugo mjesto zauzima Dejvid Džejkobs iz Indonezije sa 1.842, dok četvrto mjesto dijele Austrijanac Kristijan Gardoš i Francuz Mateo Bohas sa po 1.691 bodom.\nNajboljih šest kompletirao je Kinez Lian Hao sa 1.689 bodova.\nČlan bronzanog crnogorskog tima iz Helsingborga, Luka Bakić na novembarskoj rang listi zauzima 16. mjesto (1.493).\nRadović je kazao da je zadovoljan što je, nakon dobrog nastupa na EP i turniru u Pajulahtiju, sa devetog došao do trećeg mjesta.\n"Daću sve od sebe da do 31. marta naredne godine ostanem među šest najboljih na svijetu i izborim direktan plasman na Paraolimpijske igre", kazao je Radović.\nRadoviću će 13. novembra biti uručena godišnja nagrada grada Cetinja, koja se dodjeljuje pojedincima ili preduzećima kao poseban oblik javnog priznanja za najbolje ostvarene rezultate u svim oblastima rada i stvaralaštva koji su od izuzetnog značaja za Prijestonicu.


Lagumdžija: Od “spaljenih entiteta” do obespravljenih građana | Istinomjer\nLagumdžija: Od “spaljenih entiteta” do obespravljenih građana\n20. Februara 2014.\t Dalio Sijah\n„To je jasan signal da su domaći i međunarodni zvaničnici shvatili poruku obespravljenih građana, koji su jasno zatražili reviziju privatizacije, procesuiranje odgovornih za propale kompanije, korupciju i kriminal u BiH“, rekao je Lagumdžija.\n„Tačno oni dijelovi u kojima su Bošnjaci većina pokušavaju se predstaviti kao nefunkcionalni, u kojima institucije ne rade, što je interesantno, s obzirom na to da su penzije u FBiH za 20 posto veće nego u RS-u, a veće su i prosječne plate. Valjda žele da pred pregovore budemo mekši i kažemo “eto vam treći a mi ćemo ostati u drugom spaljenom entitetu”. Vjerujem da je ovo samo epizoda iz koje ćemo izaći jači da branimo kompletnu državu BiH. Neki žele prikazati da su samo ovdje problemi a drugdje je kao med i mlijeko, iako je taj med i mlijeko nastao na genocidu.“\n(Press SDP-a BiH, 07.02.2014.)\nPrilikom posljednjeg dolaska komesara za proširenje EU, Štefana Fuelea, u Sarajevo, Zlatko Lagumdžija je izjavio kako pozdravlja dogovor državnog i entitetskih premijera „koji vodi ka uspostavi efikasnih mehanizama za vladavinu prava i borbu protiv korupcije i organiziranog kriminala.“ Također je izjavio i kako to znači da su domaći i međunarodni zvaničnici “shvatili poruku obespravljenih građana“.\nNo, samo desetak dana ranije, poslije demonstracija održanih 7. februara širom naše zemlje, Lagumdžija je na press konferenciji, održanoj nakon hitne sjednice Predsjedništva SDP-a, iznio potpuno drugačije stavove o izlivu nezadovoljstva istih tih obespravljenih građana.\nNakon što je došlo do izbijanja nemira u Tuzli, Zenici i Sarajevu, Lagumdžija je na press konferenciji svoje stranke rekao kako neko pokušava destabilizirati dijelove zemlje u kojima su Bošnjaci većina, te je čitavom problemu pripisao političku, tačnije etno-političku pozadinu. Nije tada Lagumdžija spominjao obespravljene građane, već je, kao i ostali članovi Predsjedništva SDP-a, požurio da nađe krivce za „huliganstvo na ulicama“ Sarajeva, Tuzle, Bihaća, Zenice i Mostara u raznoraznim političkim neprijateljima sa etnonacionalnim predznakom.\nMeđutim, tadašnji neprijatelji i zavjerenici su, u Lagumdžijom vokabularu prilikom susreta sa Štefanom Fuleom, preimenovani u obespravljene građane koji žele hitnu reviziju privatizacije. Dajući ovu izjavu, Lagumdžija je prigodno “zaboravio” potegnuti etnopolitičke teorije zavjere koje je 07.02.2014. ponudio javnosti kao svoju prvu reakciju na proteste. S obzirom na ova dva potpuno različita stava, Lagumdžija za ove izjave dobija ocjenu “nedosljedno”.


Foto: Nezavisne novine/Arhiva | Radmanović: Srpska tačno zna šta traži - povrat nadležnosti\nSrna 15.10.2021 19:49\nSARAJEVO - Zamjenik predsjedavajućeg Predstavničkog doma Parlamentarne skupštine BiH Nebojša Radmanović rekao je da krizu u BiH nije napravio SNSD nego oni koji krše Ustav BiH, a to su prvenstveno SDA i visoki predstavnik.\n"Krizu u BiH su proizveli oni koji ne trpe ravnopravnost u toj zemlji, a na čelu takvih je i SDA, kao i oni koji ruše dio Dejtonskog sporazuma. Tu je pored SDA i visoki predstavnik na kojeg se oni ponovo danas pozivaju", istakao je Radmanović.\nRadmanović je konstatovao da lider SDA Bakir Izetbegović i većina zvaničnika ove stranke govori isto godinama.\nNa pitanje da li lider SNSD Milorad Dodik ruši Dejtonski sporazum kada najavljuje otcjepljenje Republike Srpske, Radmanović je za N1 odgovorio da se ovdje govori o samostalnosti Republike Srpske u dejtonskoj BiH i da je to posebno naglašeno.\n"To je sada samo pojačano jer mi smo o tome govorili i prije 15 godina. Na kraju se Izetbegović poziva na aprilski paket koji su oni iz SDA srušili. Nema potrebe da na ovaj način razgovaramo u BiH jer nećemo doći do rezultata", istakao je Radmanović.\nOn je naglasio da iz SNSD-a traže povrat nadležnosti koje su prenesene mimo Ustava BiH i dodao da su razgovore o tome nudili u posljednjih 10 godina, ali to niko nije ozbiljno shvatao.\n"Pokušavali su još više preglasati Republiku Srpsku i one koje je relevantno predstavljaju kada je god to bilo moguće na bilo kom nivou", rekao je Radmanović.\nOn je konstatovao da su u proteklih nekoliko godina u Republici Srpskoj uspjeli zaustaviti prenos nadležnosti i dodao da to ne znači da neće tražiti da se vrati ono što Srpskoj pripada.\nRadmanović je dodao da se razgovaralo o povratu nadležnosti kada su u pitanju Oružane snage BiH, odnosno, vraćanje na prethodno stanje koje i danas piše u Ustavu BiH da postoje Oružane snage Republike Srpske, odnosno Vojska Republike Srpske i Vojska Federacije BiH (FBiH).\nUz napomenu da još nije završena rasprava u okviru SNSD-a o ovim pitanjima, Radmanović je najavio da će o tome razgovarati i sa opozicionim liderima, jer su mišljenja da imaju podršku za određene stvari i u opoziciji.\nKomentarišući jučerašnji sastanak u Istočnom Sarajevu kojeg su srpski član predsjedništva BiH Milorad Dodik i ostali lideri održali s diplomatskim predstavnicima zemalja članica EU, Radmanović je rekao da nisu očekivali da ambasadori daju tome podršku ili ne, nego su ih samo upoznali o stavovima.\n"Tačno znamo šta tražimo, a to je povrat nadležnosti i ono što je visoki predstavnik oduzimao Republici Srpskoj, odnosno, uradio protiv Ustava BiH i toga ima dosta", poručio je Radmanović.


RTCG - Radio Televizija Crne Gore - Nacionalni javni servis :: Turizam i ekologija :: Neophodne hitne aktivnosti na sprovođenju Pariškog sporazuma\nVUJANOVIĆ U KINI 01. 12. 2019. 14:10 >> 14:17 0\nBivši predsjednik Crne Gore Filip Vujanović poručio je na Internacionalnom forumu posvćenom multilateralizmu i održivom razvoju u Kini da sve zemlje potpisnice Pariškog sporazuma moraju zajedno raditi kako bi se smanjilo negativni uticaj klimatskih promjena. Naglasio je da su za jačanje ambicija i ubrzanje aktivnosti na sprovođenju Pariškog sporazuma potrebne hitne i snažne aktivnosti.\nKako je poručio govorom u kineskom Gvandžou, agenda UN za održivi razvoj 2030 i njeno implementiranje treba da obezbjedi čovječanstvo univerzalnih vrijednosti,Univerzalnih ljudskih prava, vladavine zakona i isključenja diskriminacije. Ali ova Agenda treba, da jednako, snažno doprinese zaštiti životne sredine.\n"U zdravoj životnoj sredini u društvu jednakih prava i šanse za sve obezbjedjuje se kvalitetan život", kazao je Vujanović\nOn je podsjetio da već gotovo tri decenije UN uporno i snažno promovišu potrebu sprečavanja klimatskih promjena.\n" Važan, ali ne i dovoljan, bio je Kjoto sporazum iz 1997 godine. Na njegovim temeljima usaglašen je Pariski sporazum koji je u UN 23. aprila 2016 potpisalo 171 država", kazao je bivši predsjednik Crne Gore.\n"U ime Crne Gore,kao njen predsjednik, potpisao sam ga sa najvećom odgovornišću. Skupština Crne Gore ga je ratifovala a Vlada i svi subjekti države i društva ga odgovorno sprovode. Odgovorno i efikasno postupile su brojne države dajući puni doprinos potrebi zajedničkog uspjeha", podsjetio je Vujanović.\nPrema njegovim riječima, Pariski sporazum o klimatskim promjenama, kao prekretnica i Agenda UN 2030 za održivi razvoj, pružaju jedinstven globalni multilateralni okvir za suočavanje sa ozbiljnim izazovima krajnje negativnog utiecaja klimatskih promjena.\n"Za jačanje ambicija i ubrzanje aktivnosti na sprovođenju Pariškog sporazuma potrebne su hitne i snažne aktivnosti. Mora se kontinuirano pojačavati sinergije između Agende UN za održivi razvoj 2030 i Pariskog sporazuma da bi se spriječio porast temperature više od 1,5 stepeni C", naveo je on.\n" Na Kini koja je posvećeno i efikasno pokazala da je značajno unaprijedila kvalitet životne sredine za dobro svojih i gradjana čovječanstva. Takodje,na SAD,koja nakon Kine najviše ugrožava životnu sredinu. Zvanična politika Amerike na prvom mjestu suprotstavlja se prihvaćenim obavezama iz Pariskog sporazuma", kazao je Vujanović.\nDodao je da ovo ne smije da obeshrabri druge.\n"Naprotiv, u ime interersa svojih građana ali i čovječanstva sve države potpisnice Priskog sporazuma gledaju da ga odgovorno sprovode. Završiću sa porukom da moramo da budemo zajedno da bi pojedinačno bili jači", poručio je bivši predsjednik Crne Gore.


R E A G O V A NJ A\nPovodom poslednjih potresa u vrhu vladajuće koalicije\nDSS prešao u opoziciju\nĐinđić ponovo preti Koštunici oduzimanjem mandata\nBEOGRAD - Lideri 17 stranaka pozvali su preksinoć DSS da se vrati na reformsku kurs, poručujući da odbijaju ultimatum. To je ujedno, kako su rekli, njihov odgovor na pismo predsednika Koštunice, upućenog Predsedništvu, koji je zatražio da se mesto predsedavajućeg parlamentom vrati njegovoj stranci. Odgovor DSS-a usledio je juče - zatražili su da se pokrene procedura za raspisivanje vanrednih izora, odnosno da Skupština to predloži Vladi, pa da premijer obrazloženje dostavi predsedniku Srbije koji treba da raspusti parlament.\nPredsednik DS-a Zoran Đinđić rekao je juče da nema razloga za raspisivanje vanrednih izbora, jer DOS ima skupštinsku većinu. Đinđić je ocenio da bi raspisivanje vanrednih republičkih izbora bilo loše jer bi zaustavilo dogovor o redefinisanju federacije i ukočilo ekonomske procese. Tokom posete Švedskoj, srpski premijer je rekao da se vanredni izbori sprovode po određenoj proceduri.\nRat protiv DOS-a\n- U DOS-u ne postoji kriza, jer se 17 stranaka drži predizbornih obećanja i ta koalicija ima većinu u republičkom parlamentu bez obzira da li je DSS odlučila da se stavi na drugu stranu - ocenila je Nada Kolundžija, potpredsednik DA. Ona je dodala da je DSS neglasanjem za Zakon o radu načelu "objavila rat DOS-u" i pozicionirala se kao protivnik. Kolundžija je rekla da se nada da će "DSS "smoći snage" da se vrati na "poziciju sa koje smo svi pošli i dobili mandate kao jedna vlast". Ona je ukazala da se DOS neće boriti protiv DSS-a oduzimanjem mandata, jer bi time poništio izbornu volju građana i ocenila da je pismo Vojislava Koštunice DOS-u "najlošiji način za komunikaciju".\n"Ako DSS bude uspeo da sprovede tu proceduru, biće vanredni izbori", rekao je premijer dodajući da je "siguran da bi na pobedio reformski deo DOS-a".\nĐinđić je naveo da postoji mogućnost da DSS izgubi mandate u Skupštini Srbije "jer su oni dobijeni na listi DOS-a a ona nije samo zbir stranaka, nego i obećanje da će se izvesne reforme sprovesti i ta obećanja obavezuju sve one koji su na toj listi dobili mandate".\nPotpredsednik Vlade Srbije Žarko Korać izjavio je da se, posle predloga DSS o raspisivanju vanrednih izbora, više ne može govoriti o koalicionom sporazumu DOS-a, kao i da je time postavljeno pitanje mandata DSS u Skupštini Srbije. Korać je ocenio da je DSS tim zahtevom prešla u "stvarnu opoziciju". On je ocenio i da će DOS, sa 131 poslanikom u Skupštini Srbije, teško održati većinu i da će verovatno doći do "nekih tehničkih izmena", koje će podrazumevati kraća zasedanja i duže pauze između sednica da bi svi poslanici mogli da prisustvuju.\nKorać je ocenio i da je DSS počela da se obraća novom biračkom telu - konzervativnom i opozicionom. Ministar pravde Srbije i jedan od lidera DOS-a Vladan Batić složio se s Koraćem da je DSS "otišla u opoziciju" time što je zatražila vanredne parlamentarne izbore.\n"DSS je otišla u opoziciju, tako se deklariše jer traži vanredne izbore. Normalno je da opozicione partije traže vanredne izbore. I SPS i SRS su to više puta tražili i to je standardna praksa", rekao je Batić.\nIsakov: I bez njih, ako treba\n- Iako je na sednici vrha DOS-a bilo i predloga da se DSS isključi iz koalicije, procenili smo da je politički najmudrije još jednom pokušati pronaći zajednički jezik. Nadam se da će DSS prihvatiti ponuđenu ruku saradnje, i da ćemo kroz razgovor, ali bez ultimatuma i uslovljavanja bilo koje vrste, doći do kompromisa koji će omogućiti da se reforme nastave. Međutim, ukoliko DSS ipak izađe iz DOS-a, koalicija će nastaviti da funkcioniše jer nemamo drugog izbora, izjavio je lider RV Miodrag Isakov.


Naučna konferencija o dobrovoljcima u Velikom ratu | Institut za strategijska istraživanja\nNaučna konferencija o dobrovoljcima u Velikom ratu\nU sklopu obeležavanja stogodišnjice Velikog rata, u Domu Vojske Srbije otvorena je trodnevna Međunarodna naučna konferencija „Dobrovoljci u Velikom ratu 1914 – 1918.“ koju su organizovali Institut za strategijska istraživanja Ministarstva odbrane, Istorijski institut iz Beograda i Matica srpska iz Novog Sada.\nSkup, koji je pod jednim krovom okupio više od 30 vojnih i civilnih istoričara iz Srbije i inostranstva, otvorio je načelnik Generalštaba Vojske Srbije general Ljubiša Diković. On je istakao značaj naučnih konferencija na kojima se hladne glave, uz uvažavanje istorijskih činjenica, rezultati istraživanja, pa i oprečni stavovi naučnika iz različitih zemalja razreše, ili bar osvetle neka sporna pitanja i manje poznati događaji iz često opterećujućeg nasleđa.\nSigurno je da dobrovoljci kao fenomen Prvog svetskog rata nisu dovoljno istraživani, iako se radi o nekoliko stotina hiljada ljudi koji su učestvovali u ratu s obe strane fronta. Dobrovoljački pokret je bio jedan od najznačajnijih izvora popune srpske vojske borcima koji nisu bili građani Srbije i koji su, vođeni različitim verskim, ideološkim, patriotskim i drugim motivima, stupali u redove vojske koja se na Solunskom frontu borila za slobodu, rekao je general Diković.\nNačelnik Generalštaba je istakao da koliko je dobrovoljaštvo bilo rasprostranjeno, naročito među Srbima u Bosni i Hercegovini, ali i u drugim delovima Austrougarske naseljenim srpskim življem, svedoči i podatak da je novostvorena Kraljevina SHS posle rata izdala više od 40 hiljada uverenja o dobrovoljnom učešću u Prvom svetskom ratu licima koja su se borila u redovima srpske i crnogorske vojske.\nUčesnicima Konferencije obratili su se i predstavnici organizatora: dr Jovanka Šaranović, direktorka Instituta za strategijska istraživanja, dr Srđan Rudić, direktor Istorijskog instituta iz Beograda i prof. dr Branko Bešlin, potpredsednik Matice srpske. Prema njihovim rečima, cilj Konferencije je da, na osnovu najnovijih istraživanja, osvetli manje poznate događaje iz oblasti dobrovoljačkog pokreta u Prvom svetskom ratu, kako na strani Antante, tako i Centralnih sila, te njihov status nakon rata. Tematski su zastupljeni srpski, italijanski, čehoslovački i poljski dobrovoljački pokret, dobrovoljci različitih nacionalnosti u ruskoj Carskoj armiji, kao i austrijski, nemački, mađarski i bugarski dobrovoljci i kultura sećanja na njih.


Susret ministrice Đurić sa Zoltanom Somogyiem\nFederalna ministrica okoliša i turizma Branka Đurić primila je danas u Sarajevu u radni posjet izvršnog direktora UNWTO-a za odnose s državama i usluge Zoltana Somogyi. Povod susreta je Prva konferencija za regionalnu suradnju –za održivi razvoj turizma, koja je jučer započela u sarajevskom hotelu “Sarajevo”.\nOvaj dvodnevni događaj organizirali su Američka agencija za međunarodni razvoj (USAID) i Švedska međunarodna razvojna agencija (Sida) u BiH, koje zajedno sudjeluju i realiziraju projekt FIRMA, a koji je podržala Svjetska turistička organizacija -UNWTO.\nSomogyi je ocijenio da je to događaj od iznimnevažnosti za napredak i razvoj turističkog sektora u našoj zemlji, čime Svjetska turistička organizacija-UNWTO još jednom dokazuje da je spremna podržati Bosnu i Hercegovinu i doprinijeti njezinoj daljnjoj i kvalitetnijoj promociji kao turističke destinacije.\n- Vaša iskustva svakako će nam pomoći u daljnjem poboljšavanju našeg djelovanja, kako bi Federalno ministarstvo, kao što je i do sada činilo svojim aktivnostima, ostvarilo osnovni cilj, a to je - na najbolji mogući način predstaviti turističke potencijale cijele Bosne i Hercegovine, te tako povećati interes za našu turističku ponudu koja naravno mora biti još kvalitetnija i još bolja, kazala je ministrica Đurić.\nIstičući kako je turizam u BiH jedna od razvojnih šansi našeg gospodarstva, ali da se mora još puno raditi, ministrica je naglasila da, i pored konstantantnog pozitivnog trenda rasta, težimo ka još boljim rezultatima, a zato se svakako mora još raditi na promociji, na infrastrukturi i popratnom sadržaju ponude jedne destinacije. Da bi promocija bila uspješna mora biti uvezana u jedan koordiniran lanac u koji su uključeni svi, s tim da i ulaganja u turizam moraju biti veća, jer turizam u gospodarskom i društvenom razvoju Federacije BiH pruža velike razvojne mogućnosti, istakla je ministrica Đurić.\nOcijenjeno je, također, da je i predstojeći Svjetski dan turizma, koji se obilježava 27. rujna, a čija je ovogodišnja tema „Turizam - povezivanje kultura“, idealna prigoda da se na ovakvom mjestu još jednom istaknu turistički potencijali BiH, da se promiče bogata kulturna baština, te kroz razmjenu mišljenja i iskustava, predstave što bolja rješenja njezine promocije koja će pomoći BiH da se izbori za značajnije mjesto u svjetskoj turističkoj konkurenciji.


Naslovna » Izlasci » Festivali » Drangulijar od 9. do 12. aprila\nFestival u organizaciji Matice iseljenika i Srba u regionu, udruženja Freedom Art Freedom i Rod biće održan u Nušićevoj 4, kao četvorodnevna prodajna izložba rukotvorina uz zanimljiv kulturno-umetnički program na kom će moći da učestvuju svi zainteresovani.\nPosetioci će imati priliku da uživaju u radovima više od 50 dizajnera i učestvuju u pažljivo kreiranom pratećem programu. Program festivala dizajnerima i posetiocima omogućiće da kroz predavanja i besplatne radionice steknu nova znanja, upoznaju uspešne umetnike i sami učestvuju u stvaranju umetničkih radova.\nZato je Drangulijar idealno mesto da se nauči nešto novo i pazare unikatne, originalne i moderne drangulije.\nFestival otvara instrumentalista, koreograf i pevač Milan Vašalić koji svira desetak instrumenata, a održaće i predavanje. Posetioci će imati priliku da vide i jedinstveni šah u svetu, umetničko delo sa bogovima i bićima iz naše mitologije, delo vajara Jovana Petronijevića.\nModni studio Kjara predstaviće kreacije za kolekciju proleće-leto 2015. Pored radionica biće održano predavanje „Praistorija u 21. veku“ Škole praistorijske arheologije Sedmorečje.\nUlaz na festival je besplatan! (danubeogradu.rs)\nTagovidijaspora drangulijar dub festivali izlasci matica iseljenika modna revija nakit vesti\nPrethodni Stari dvor biće otvoren za posetioce od aprila\nSledeći Toranj narodu: Premijera filma o Nikoli Tesli


Foursquare najavljuje osvježenje aplikacije – posljednji pokušaj spašavanja projekta?\nPrema najavama, Foursquare bi danas trebao početi puštati novu verziju svoje aplikacije za iOS, slijedeći nedavno redizajniranu aplikaciju za Android. Nova će aplikacija u prvi plan stavljati funkciju Explore, koja korisniku preporučuje lokcije, spram ostalih funkcionalnosti.\nIzgled novog Foursquarea (izvor: fastcompany.com)\nKako piše Fast Company, Andrew Houge iz Fourquarea objasnio je kako se preporuke sada stavljaju u središte aplikacije – kako bi uvijek bile spremne, ako ih zatrebamo. Foursquare je najpoznatiji po svojim check-inovima na lokacijama, ali mnoštvo podataka sakrivalo se ispod površine. Putem lokacija na kojima se korisnici čekiraju, Foursquare dobiva dragocjene informacije o njihovim navikama i interesima – što se više čekirate, to se više saznaje o vama. No, do sada se te informacije nisu dovoljno koristile. Ovom nadogradnjom Foursquare želi pretraživanje i otkrivanje novih lokacija staviti u prvi plan, sukladno interesima korisnika. Više se neće morati otvarati novi tab za pronalaženje lokacija, nego se na istome prati gdje su se čekirali prijatelji i lokacije koje vas zanimaju. Kako kaže Houge:\nDodali smo preporuke na glavni ekran, stoga na njemu ne samo da vidite što vaši prijatelji rade, nego i mjesta koja su popularna, preporuke za obroke i mjesta koja su se nedavno otvorila.\nNaglasak na pretraživanje lokacija (izvor: fastcompany.com)\nDakle, naglasak se sa čekiranja prebacuje na pretraživanje, ali Foursquare napominje da je čekiranje i dalje jednako važno. Ovom promjenom se pokušavaju predvidjeti korisnikove potrebe – tako će se, primjerice, sat-dva prije ručka korisniku početi prikazivati preporuke za ručak.\nInače, ranije su se pojavile glasine da Foursquare ima poteškoća s investitorima te da se razgovara i o akviziciji, a ova bi promjena u aplikaciji mogao biti Foursquareov posljednji pokušaj da nešto promijeni. Doista, Foursquare je došao daleko od prvotne aplikacije, ali čekiranja, bedževi i prikupljanje bodova više nisu dovoljni – korisnici žele više, a sad ćemo vidjeti hoće li Foursquare moći ispuniti njihova očekivanja.


Izvor: RTS, 23.Jan.2019, 10:01\nJedna osoba je poginula, a jedna teško povređena u saobraćajnom udesu teretnog vozila i dva putnička automobila koji se jutros, oko osam sati, dogodio u selu Vraneši kod Vrnjačke Banje, na regionalnom putu Kraljevo -Kruševac\nKako javlja dopisnik RTS-a, u sudaru koji se jutros dogodio učestvovala su tri vozila, dva putnička i jedno teretno.\nŽena koja je poginula, nalazila se na >> Pročitaj celu vest na sajtu RTS << mestu suvozača u automobilu "jugo" kraljevačkih registracija.\nŠef jedinice centralne intezivne nege Zaga Ivanović rekla je za RTS da je pacijentkinja trenutno stabilna, ali životno ugrožena, da se radi o povredama koje joj ugrožavaju život.\n"Ima tešku povredu vratnog i grudnog koša. Odustali smo od transporta u Kragujevcu da bi joj stabilizovali stanje. Činimo sve što je u našoj moći. Dopremljena je u svesnom stanju ali je znala samo da kaže da je pošla na posao", navela je Ivanovićeva.\nUviđaj je u toku, a saobraćaj na tom delu puta je normalizovan.\nU sudaru u selu Vraneši, kod Vrnjačke Banje jedna osoba je stradala, a dve su povređene, potvrđeno je RTS u policiji...Kako javlja RTS, u sudaru koji se jutros dogodio učestvovala su tri vozila...Uviđaj je u toku, a saobraćaj na tom delu puta je preusmeren.


Replika slike ‘Seoba Srba’ u Domu kulture\nU sredu, 16. novembra u Domu kulture opštine Novi Bečej svečanom izložbom i koncertom će se obeležiti veliki jubilej - 40 godina ustanove.\nNovica Blažin, direktor Doma kulture opštine Novi Bečej je istakao da je ovo veliki jubilej i da je neophodno obeležiti ga na prikladan način.\n- U skladu sa našim mogućnostima, za jubilej smo pripremili svečanu izložbu onih umetnika koji su ostavili traga na polju likovne umetnosti u opštini Novi Bečej i koncert klasične muzike mladog Slavena Balaća sa pratećim programom. Takođe, jedan eksluzivitet će upotpuniti ovu svečanost, a to je replika slike „Seoba Srba“ čuvenog slikara Paje Jovanovića, koja je poklon Narodnog muzeja iz Pančeva.\nOvom prilikom pozivam sve sugrađane, ljubitelje kulture i sve one, koji su na neki način bili uključeni u ovu ustanovu za ovih 40 godina, da nas posete u sredu, 16. novembra u 14 časova, kada će biti svečano otvaranje izložbe“.\nOno što se još do kraja godine očekuje u Domu kulture je nekoliko interesantnih programa, od kojih ćemo izdvojiti pozorišnu predstavu koja će se odigrati u petak, 25. novembra od 20 časova. Reč je o predstavi koja je punila sale širom Srbije - „Čipka i čokolada“. Ulaznice za ovu predstavu su već u pretprodaji po ceni od 300 dinara.\nGrupa “Legende” će 8. decembra održati dvočasovni koncert. Karte su već u pretprodaji u prostorijama Doma kulture, radnim danima od 8-15 časova po ceni od 750 dinara.


DODIK LJUT ŠTO MU NE DAJU U DRŽAVNU VLAST: 'Bošnjački političari ignorišu Ustav i zakon' | Slobodna Bosna\nDODIK LJUT ŠTO MU NE DAJU U DRŽAVNU VLAST: "Bošnjački političari ignorišu Ustav i zakon"\nPredsjedavajući Predsjedništva BiH Milorad Dodik izjavio je danas Srni da ustavna i zakonska obaveza Predsjedništva u vezi sa imenovanjem predsjedavajućeg Vijeća ministara neće moći biti ispoštovane jer predstavnici bošnjačkih političkih partija imaju svoje kalkulacije koje nisu u interesu ostala dva naroda niti u interesu Republike Srpske.\n"Prije samo mjesec dana u Federaciji BiH bila je histerija u vezi sa neophodnošću poštovanja Zakona o zastavi koji ja, uzgred budi rečeno, nisam bio prekršio. Pitam se šta se desilo u međuvremenu, pa da zakonoljupci zaćute, odnosno učine sve da VMBIH ne bude formiran, iako je formiran kolegijum Predstavničkog doma Parlamentarne skupštine BiH", naglasio je Dodik.\n"Jasno je po ko zna koji put da su zajedničke institucije talac neriješenih odnosa u FBiH", rekao je Dodik.\n"Koliko sam uspio da vidim, ta platforma liči na skup stranačkih želja kojih smo se nagledati posljednjih godina", istakao je Dodik.\nOve stranke, koje se predstavljaju kao BH blok, predložile su, između ostalog, da budu formirana nova ministarstva u VMBIH poput ministarstva za evropske integracije i ministarstva obrazovanja, kulture i sporta.


Neves impresionirao Klopa - Sportske.net\nNeves impresionirao Klopa\nLazar Marković poslao poruku Rodžersu...i Klopu!Subotić na čekanju, OVOG Srbina želi Klop!Ko je najviše pretrčao u Premijer ligi?Koji igrač je najviše zadivio Jirgena Klopa?Anelka optužio bivšeg trenera za rasizam\nTrka za talentovanim fudbalerom Porta se zahuktava, Liverpul stoji pvi u redu.\nEngleski mediji javljaju danas da je Jirgen Klop slao skaute na meč Porta i Makabija, kako bi pratio igru Rubena Nevesa, fantastičnog tinejdžera portugalskog kluba.\nNeves ima tek 18 godina, ali je svojom zrelom igrom i tehnikom zaslužio pohvale sa svih strana.\nLiverpul navodno predvodi niz klubova koji su zainteresovani za njegov potpis, a Jurgen Klop bi već u januaru mogao da pošalje i konkretnu ponudu za fudbalera koga zastupa Horhe Mendeš.\nNeves igra na poziciji veznog igrača, a u utorak je postao najmlađi kapiten u istoriji Lige šampiona. Takođe, on je prethodno postao i najmlađi reprezentativac Portugala koji je nastupio za selekciju do 21 godine, a očekuje se da će u narednom periodu momentalno biti prekomandovan i u A tim.


Milićević (SPS): Dačić i Vučić će razgovarati o budućoj saradnji\nIzbori 2022 Autor:Beta05. apr. 202214:38\nPotpredsednik Socijalističke partije Srbije Đorđe Milićević nije komentarisao stavove funkcionerke Srpske napredne stranke Zorane Mihajlović o budućoj vladi i istakao je da će o tome razgovarati lideri dve stranke, Ivica Dačić i Aleksandar Vučić.\nMilićević je, povodom tvrdnje Mihajlović da Dačić neće biti premijer i da je generalno protiv koalicije SNS sa SPS, rekao da ne oseća potrebu da to komentariše.\nDačić: Osvojili smo 100.000 glasova više nego na prethodnim izborima\n04. apr. 2022 9\n„Ne osećam potrebu da to komentarišem jer nisam vlastan, niti imamo ovlašćenja da na takav način u javnosti komentarišem i iznosim stavove“, rekao je on.\nNaglasio je da će, "pre svega o tome (budućoj vladi) razgovarati, kao i uvek o ozbiljnim i pitanjima od izuzetnog značaja lideri stranaka - Dačić i Vučić", koji su, kako je podsetio, "napravili dugoročno i strateško patrnerstvo" dve stranke.\nUpitan da li je do sada bilo razgovora o Vladi Srbije i vlasti na nivou Beograda i da li se o tome razgovaralo unutar SPS, Milićević je odgovorio odrečno.\n"Ne, mi ni u jednom trenutku nismo razgovorali o tome, ni unutar SPS, ni sa koalicionim partnerima", rekao je on.\nNaveo je da je u toku sastanaka "neposredno pred izbore" bilo razgovora ali, kako je rekao, SPS i SNS nisu razgovorali stranački, već strateški.\n"Bazirali smo se pre svega strateški, u kontekstu da zajednički predsednički kandidat mora da pobedi u prvom krugu, zbog političke stabilnosti i kontinuiteta, a drugi cilj je bio da dođemo do maksimizacije rezultata i zato smo odlučili da idemo na odvojenim parlamentarnim listama", rekao je on.\nSmatra da su oba cilja postignuta.\n"Mislim da smo oba cilja postigli i verujem da će u nastavku, u narednom vremenskom periodu, biti nastavljeni razgovori lidera naših političkih opcija", rekao je Milićević.\nPodsetiio je da je koalicija oko SPS ostvarila dobar izborni rezultat, kao i da su socijalisti zadovoljni postignutim.\n"Mi smo zadovoljni našim rezultatom, ali vi znate da politička opcija koja je ostvarila najveći broj glasova je naravno ta koja donosi odluke i koja sada pravi konstrukciju kako će izgledati buduća Vlada Srbije", rekao je on.\nMihajlović, inače članica Predsedništva SNS, izjavila je ranije da Dačić neće biti premijer, iako ga je njegova lista na izborima kandidovala za to mesto.\nAleksandar VučićĐorđe MilićevićIvica DačićIzbori 2022SNSSPS\n03. apr. 2022 18\nVulin: Vučić jedini slobodni državnik u Evropi\npre 47 min 4


Broj 701 10.06.2004\nLos Anđeles: Preminuo Regan\nBivši američki predsednik Ronald Regan (93) preminuo je prošle subote uveče u svojoj kući u Los Anđelesu od Alchajmerove bolesti. Regan je poslednje trenutke dočekao u svom domu na losanđeleskom Bel Eru okružen porodicom: suprugom Nensi, ćerkom Peti i sinom Ronom. Izvori bliski Reganovoj porodici javili su još u petak da se zdravstveno stanje bivšeg američkog predsednika poslednjih nekoliko dana veoma pogoršalo. Regan je 5. novembra 1994. godine obavestio javnost da boluje od Alchajmerove bolesti koja postepeno uništava neurone, nakon čega se povukao iz javnog života. Regan je bio 40. predsednik SAD, a na toj funkciji je proveo dva mandata od 1981. do 1989. Prethodno je bio sportski novinar, glumac i guverner Kalifornije. On je bio najdugovečniji američki predsednik, a bio je i najstariji predsednik SAD, kada je došao na tu funkciju 1981. godine, na kojoj je ostao dva mandata, do 1989. Regan je svojom ultraliberalnom politikom duboko obeležio američku ekonomiju i društvo osamdesetih godina. I pored antipatija prema sovjetskom režimu, on je, međutim, bio veliki prijatelj Mihaila Gorbačova, poslednjeg lidera SSSR. Regan je rođen 6. februara 1911. godine u Tampiku, u državi Ilinois. Odrastao je pored oca, alkoholičara Džeka, katoličkog Irca, i majke Nele, protestantkinje. Nakon kratkog braka sa glumicom Džejn Vajman, Regan se 1952. ženi sa Nensi Dejvis koja je sve vreme ostala pored njega, a zapamćena je kao sveprisutna i veoma uticajna "prva dama". Američki predsednik Džordž Buš izjavio je, reagujući na vest o Reganovoj smrti, da je smrt bivšeg predsednika SAD Ronalda Regana "tužan dan za Ameriku", javile su agencije. Ronald Regan bio je simbol Republikanske partije, kojoj pripada i Buš. Džordž Buš stariji bio je Reganov potpredsednik tokom oba mandata, pre nego što je i sam postao šef države 1989. godine. Jedini od državnih lidera koji je reagovao sa tugom zbog smrti Ronalda Regana, ali iz sasvim drugačijih motiva jeste libijski lider Moamer el Gadafi, koji je izjavio da žali što je bivši američki predsednik Ronald Regan preminuo pre nego što mu se sudilo za vazdušne napade na Libiju 1986. godine, u kojima je poginulo nekoliko desetina dece. "Izražavam duboko žaljenje zbog toga što je Regan umro pre nego što se pojavio pred licem pravde da bi odgovarao za svoje užasne zločine iz 1986. godine nad libijskom decom", rekao je Gadafi. Regan je 15. aprila 1986. godine naredio vazdušne udare na Libiju kao odgovor za eksploziju bombe u jednoj diskoteci u Berlinu, u kojoj su tri lica izgubila život, među kojima i dva američka vojnika. SAD su optužile libijske vlasti da stoje iza toga. Libija je saopštila da je u američkim vazdušnim udarima na Tripoli i Bengazi poginulo više od 40 lica. Američka avijacija pogodila je tada i Gadafijev dom, i tom prilikom poginula je njegova 15-mesečna usvojena kćerka.\nPeking: Sećanje na Tjenanmen\nNa centralnom pekinškom trgu Tjenanmenu prošlog petka pojačane su mere bezbednosti na 15-godišnjicu studentskih demonstracija koje su ugušene u krvi. Kineska policija je postavila kombije i vozila na ulaze na Tjenanmen i proverava isprave posetilaca. Više hiljada turista se okupilo na tom trgu u okviru obilaska turističkih atrakcija u kineskoj prestonici. Do sada još nije zvanično objavljeno koliko je studenata poginulo u noći između 3. i 4. juna na trgu, pre petnaest godina. Vlasti negiraju da je bilo poginulih na samom trgu, ali navode da je tokom studentskih protesta bilo više stotina mrtvih među vojnicima, građanima i studentima na ulicama Pekinga i drugih gradova gde su studenti takođe demonstrirali. Prodemokratski izvori pominju više stotina, a možda i hiljada poginulih osoba na Tjeananmenu, gde je kineska vojska, uz podršku tenkova, pucala na građane i studente koji su blokirali glavni bulevar Čangan i zatim preuzela kontrolu nad Tjenanmenom potiskujući studente demonstrante na trgu. Tokom studentskih protesta, koji su trajali više nedelja, postavljeni su zahtevi za liberalniji politički sistem, ukidanje monopola Komuniustičke partije i energičniju borbu protiv korupcije u vrhovima države. Događaji na Tjenanmenu doveli su do političkog obračuna među strujama u Komunističkoj partiji Kine, a posle višemesečne stagnacije Kina je krenula u reforme bržim tempom. Kineski disidenti u inostranstvu i drugi aktivisti obeležili su 15-godišnjicu događaja na Tjenanmenu u Vašingtonu i Tajpeju, kao i u Hong Kongu, nekadašnoj britanskoj teritoriji. Britanija je taj grad vratila Kini 1997. godine. Kineska štampa nije zabeležila godišnjicu događaja na Tjenanmenu pišući radije o podvigu pripadnice kineske policije i davljenju mladog vojnika. Posebna pažnja je posvećena i 60-godišnjici iskrcavanja saveznika u Normandiji u Drugom svetskom ratu.\nTeheran: Utamanjeni dileri\nIranska policija ubila je u poslednja dva meseca najmanje 58 švercera narkoticima i zaplenila više od 50 tona droge. General Mahdi Abuei, zadužen za borbu protiv narkotika, precizirao je u izjavi za radio da je sve to rezultat 116 operacija, izvedenih tokom aprila i maja u istočnom delu Irana. U tim akcijama poginulo je, međutim, i sedam policajaca, kazao je general i ocenio da velika količina zaplenjene droge samo pokazuje da je u susednom Avganistanu povećana proizvodnja različitih vrsta narkotika. Radio takođe javlja da je policija od aprila privela 20.000 dilera, kao i 41.000 zavisnika. Iran se nalazi na glavnom putu narkotika iz Avganistana prema Zalivu i Evropi.


"Kfor ostaje posvećen bezbednosti na Kosovu"\nKomandat Kfora general-major Franko Federići sastao se sa ambasadorom Majklom Devenportom i šefovima kancelarija za vezu na Kosovu u Prištini.\nFranko Ferderići i Majkl Devenport (Foto Fejsbuk Kfor)\nKomandant Zajedničke savezničke komande snaga Napulja admiral Robert P. Burk, tokom uvodnog obraćanja je nagalsio da je rad Nato-a i Kfor-a u održavanju mira na Kosovu.\nTakođe, sagovornici su istakli posvećenost i rešenost Kfora-a da odgovori u borbi protiv pandemije kovid-19 širom Kosova.\n"Zahvaljujući donacijama, Kfor nastavlja da pruža direktnu podršku lokalnom stanovništvu i institucijama kroz aktivnosti civilne vojne saradnje", navodi se u saopštenju Kfora dostavljenom medijima.\nKomandat Federići je isatkao da svakodnevni napori vojnika, zajedno sa njihovim nepokolebljivim osećajem dužnosti, najvažniji su u ispunjavanju misije.\n"Moramo i dalje biti snažno posvećeni bezbednosti Kosova, doprinoseći održavanju sigurnog okruženja i slobode kretanja za sve zajednice, u skladu sa mandatom UN-a. A da bismo to uradili, potrebna nam je vaša podrška", poručio je Federići.


Sajt Sigurne kuće danas počinje sa radom | Novosadski informativni portal 021\n12:17 > 13:41\nSajt sigurnakuca.net/onasnazivanje/ čiji će sadržaj činiti saveti, praktična znanja i iskustva o načinima ekonomskog jačanja žena danas počinje sa radom.\nPosetiteljke sajta biće u prilici da saznaju kako da kako da postanu konkurentnije na tržištu rada, da se informišu o prilikama za pokretanje i promociju sopstvenog biznisa, besplatnim edukacijama i usavršavanjima.\nSajt čini sastavni deo projekta "ONAsnaživanje", koji je usmeren na ekonomsko osnaživanje žena koje su preživele nasilje i žena koje pripadaju socijalno ugroženim kategorijama.\nModel projekta pilotiran je u Sigurnoj kući Sombor, a uključuje i osnivanje socijalnog preduzeća čija je svrha i obezbeđivanje usluge kontinuiranog obrazovanja žena.\nUz pomoć edukacije, žene dobijaju priliku da uvećaju svoja znanja, unaprede svoje sposobnosti i kapacitete za posao, i tako ostvare ekonomsku nezavisnost.\nU procesu kontinuirane edukacije u okviru projekta, do sada je učestvovalo oko 50 žena koje su pohađale različite tipove treninga.\nOvakvom kontinuiranom edukacijom i osnaživanjem, umanjuju se šanse da žena usled nemogućnosti da izdržava sebe i svoju decu prihvata loše uslove rada koje poslodavci nameću ili ostaje uz nasilnog partnera.\nOva usluga je pokazala potencijal za samoodrživost, a ideja je da se u narednom periodu implementira na sve sigurne kuće širom Srbije.\n"ONAsnaživanje" je inicirao Fond B92, a sprovodi se u partnerstvu sa Centrom za socijalni rad Sombor i SMART kolektivom.\nFinansijska podrška i poverenje projektu povereni su od strane Fonda Ujedinjenih nacija za borbu protiv nasilja nad ženama.\nsigurna kuća\tONAsnaživanje


Outhide Festival i grad Zaječar deo Street art projekta koji povezuje 12 evropskih gradova - Outhide festival\nOuthide Festival i grad Zaječar predstavljaće Srbiju u okviru Street art projekta koji povezuje 12 evropskih gradova, a koji obuhvata aktivnosti oslikavanja javnih površina, kao i mnogobrojne radionice za decu i mlade u Zaječaru.\nProjekat ima za cilj da snagom ulične umetnosti obnovi javne površine i kreira mrežu evropskih gradova u kojima se njenom primenom promoviše solidarnost i društveni aktivizam.\nU okviru projekta stvorena je mreža između 12 evropskih gradova, među kojima je i grad Zaječar. Učesnici su u prethodnom periodu ostvarili razmenu primera iz dosadašnje prakse i ozvaničili partnerstvo, nakon čega je planirana druga faza, a ona podrazumeva sprovođenje različitih programskih aktivnosti.\nRealizator projekta, Outhide Festival, uz tehničku i logističku podršku grada, tim povodom najavljuje aktivnosti oslikavanja javnih površina, kao i mnogobrojne radionice za decu i mlade.\nRaduje nas proglašenje redovnog stanja, ali se datum ovogodišnjeg izdanja muzičkog programa Outhide festivala, usled produžetka vanrednih mera i preporuka, odlaže do trenutka kada će biti moguće planirati i realizovati takav vid javnog okupljanja.\nTags : EU, outhide, streetart\nNe gubite više vreme na pogrešne izbore R


Kijevski sud uslovno oslobodio novinara Višinskog do suđenja -- Plodovi društva -- Sott.net\nKijevski sud uslovno oslobodio novinara Višinskog do suđenja\nSre, 28 Kol 2019 11:03 UTC\nRukovodilac portala "RIA Novosti Ukrajina" Kiril Višinski je nakon odluke Kijevskog suda da ga pusti na uslovnu slobodu izjavio da je njegovo hapšenje bilo povezano sa pokušajem da se podigne rejting bivšeg predsednika Petra Porošenka, ali da ga je umesto toga to koštalo funkcije.\n"Od samog početka mi je bilo jasno da je to bio pokušaj da Porošenko podigne sebi rejting. Međutim, to ga je koštalo funkcije, a mene godinu dana zatvora", rekao je.\nReakcija iz Rusije: Kremlj pozdravlja odluku da se Višinski pusti na uslovnu slobodu, kaže Peskov.\n"Kremlj pozdravlja odluku suda, ali neće davati nikakve druge ocene", rekao je.\n"Već sam rekao, određeni kontakti su već realizovani, nemam šta više da dodam", naveo je.\nJoš iz Sputnika: Ukrajinsko tužilaštvo je podržalo inicijativu da se Višinskom umanji kazna.\n"Nemamo ništa protiv da se usvoji žalba, smatramo da je moguće da se kazna umanji", rekao je neimenovani predstavnik tužilaštva.\nMeđutim, predsednik Ukrajine Vladimir Zelenski je nešto ranije izjavio da je Kijev spreman da zameni Višinskog za Ukrajinca Olega Sencova, koji je u Rusiji osuđen za pripremu terorističkog napada. Zelenski je rekao da razmena "treba da bude prvi korak dobre volje".\nVišinski je, međutim, odbio predlog, rekavši da on "nije stvar da bi ga razmenjivali" i da želi pravdu u svom slučaju.\nZapadna mantra o "ruskom malignom utjecaju": Dimna zavjesa za akcije koje slijede


Bosanska Gradiška Archives - BHDijaspora.net\nOznaka: Bosanska Gradiška\nPojačan je promet vozila i duge su kolone na izlazu iz Bosne i Hercegovine na graničnom prijelazu Bosanska Gradiška, saopćeno je iz Bosanskohercegovačkog auto-moto kluba (BIHAMK). Zbog pada sistema u Hrvatskoj trenutno je obustavljen saobraćaj na graničnom prelazu Izačić. Na ostalim graničnim prijelazima trenutno se ne čeka duže od 30 minuta. Pretežno mokar ili vlažan […]\nTragični udesi ne prestaju: Dvije saobraćajne nesreće sa smrtnim ishodima u BiH\nVozač motocikla poginuo je danas u mjestu Dušanovo, na putu Banja Luka – Bosanska Gradiška. Kako javljaju mediji u RS su u ovoj saobraćajnoj nesreći učestvovali su motor i mercedes. Saobraćaj na ovoj dionici puta bio je u potpunosti obustavljen. Više informacija bit će poznato nakon završenog policijskog uviđaja. U odvojenoj teškoj saobraćajnoj nesreći koja […]\nBosiljka Štrbac-Knežević, instruktorica vožnje u Bosanskoj Gradišci, fakultetsku diplomu zamijenila je volanom. Kako kaže, ima pune ruke posla. Svakodnevno vožnju obučava i do pet kandidata, a radni dan joj s pauzama traje od jutra do večeri. Iako je diplomirana ekonomistica, Bosiljka se opredijelila za posao instruktorice, jer, kako kaže, voli da se bavi tim dinamičnim […]\nKonobari pronašli i vratili novčanik s novcem i dokumentima. Bojan Kunovac i Slobodan Horvat, konobari u Kafe grilu „Pauza“, u Tržnom centru „AS“ u Bosanskoj Gradišci, pronašli su u nedjelju ispred lokala novčanik s dokumentima i novcem i odlučili se da pronađu njegovog vlasnika. Vidjeli su da u novčaniku ima više od 500 KM i […]


Gerontološki centar "Knjaževac" pruža zdravstvene usluge na osnovu verifikovane ispunjenosti uslova za pruženje usluga primarne zdravstvene zaštite. S obzirom na delatnost i funkciju ustanove, zdravstvena zaštita korisnika spada u red najvitalnijih i najsloženijih zadataka.\nSve organizovane aktivnosti su sastavni deo celine stručnog socijalnog rada ustanove, sa ciljem da sačuvaju preostale sposobnosti i radne navike korisnika i rade na sticanju novih, kao i na usporavanju procesa starenja.\nU Ustanovi postoji organizovana fizikalna medicina i rehabilitacija za korisnike svih kategorija. Primenom različitih sadržaja i postupaka fizikalne terapije i rehabilitacije u Ustanovi (pre svega u Sali za fizikalnu terapiju, sobama korisnika) i u bolnici, upotpunjen je nivo zdravstvene zaštite korisnika.


Ponovo radi mamograf, nastavlja se akcija preventivnih pregleda - VOM\nNaslovnaVestiDruštvoPonovo radi mamograf, nastavlja se akcija preventivnih pregleda\nPonovo radi mamograf, nastavlja se akcija preventivnih pregleda\nčetvrtak, 7. oktobra 2021 : 13:45\nAkcija preventivnih mamografskih pregleda na mobilnom digitalnom mamografu niškog Кliničkog centra, koji će biti postavljen ispred Sportske hale u Vranju, počinje sutra 8. oktobra.\nOdvijaće se bez uputa i zdravstvenih knjižica, po unapred utvrđenom rasporedu. Pregledi su namenjeni ženama starosti između 50 i 69 godina i obavljaće se svakog dana od 8 do 19 časova. Sve pacijentkinje, kod kojih budu uočena odstupanja od normalnih vrednosti, biće uredno obaveštene i pozvane na dodatnu dijagnostiku. Preglede će moći da urade i žene mlađe od 50 godina, uz uput i indikaciju izabranog lekara.\nTelefoni za zakazivanje mamografije su: 064/8990466 u terminu od 12 do 19h i 414 581 od 9 do 19 sati.\nSve žene koje su imale zakazan termin i nisu uradile pregled javiće se na ponuđene telefone i dobiće novi termin. Pregledi će se obavljati uz poštovanje svih važećih propisanih epidemioloških mera zaštite od kovida 19. Akcija se odvija uz podršku republičkog Ministarstva zdravlja.\nGrad Vranje, na čelu sa gradonačelnikom dr Slobodanom Milenkovićem i ,,Fondacija Njenog Kraljevskog Visočanstva Princeze Katarine’’ obezbedili su poklone za prvih 500 žena koje obave preventivni pregle\nPrethodni tekstZa „ČUDA“ nikad nije kasno\nSledeći tekstSRS: Gde su putokazi za Ribince?


EIB pomaže Balkanu da prevaziđe ekonomsku krizu\nEvropska investiciona banka, zajedno sa Evropskom bankom za obnovu i razvoj te ostalim međunarodnim finansijskim institucijama nije ostavila zapadnobalkanski prostor po strani, na nemilost finansijskoj i ekonomskoj krizi. Kako je više puta i najavljeno u zvaničnom Briselu, Evropljani su dio interventnih sredstava za ublažavanje krize usmjerili prema Balkanu, ovaj put, u pravcu malih i srednje velikih preduzeća, čije se linije kreditiranja ne smiju prekinuti, uvjereni su zvaničnici Evropske investicione banke.\nU banci, čiji prevashodan posao je investiranje na evropskom prostoru, ukazuju da ozbiljna sredstva već čekaju da budu upotrebljena od strane banaka regiona, što će reći, država kandidata i potencijalnih kandidata za evropsko članstvo, a sa ciljem da se nastavi sa finansiranjem malih i srednje velikih preduzeća.\n“U zajedničkoj akciji međunarodnih i evropskih finansijskih institucija, odlučeno je da svaka od institucija za sebe upotrijebi vlastite instrumente. Što se tiče Evropske investicione banke, odlučili smo da kreditima podržimo banke, kako bi one mogle da podrže mala i srednje velika preduzeća. Dajemo novac bankama kako bi one bile u stanju da nastave sa pružanjem kredita firmama. Već danas je oko 5,7 milijardi eura na raspolaganju bankama zapadnobalkanskog regiona. U aprilu ćemo odobriti dodatne 2,8 milijarde eura što znači da će ukupna svota na raspolaganju bankama biti 8,5 milijardi eura kreditnih linija, na raspolaganju lokalnim bankama za finansiranje malih i srednje velikih preduzeća. Sada nastojimo da obezbjedimo da sve te banke zaista i budu u mogućnosti da upotrijebe kreditne linije za podršku preduzećima", kaže predsjednik Evropske investicione banke, Filip Mejštat.\nSredstva su tu, ali, na čuđenje zvaničnika Evropske investicione banke, ne koriste se kako i koliko bi trebala.\n"Pokušavamo da shvatimo zašto banke trenutno ne koriste kreditne linije koje su im na raspolaganju kako bi pomogle malim i srednje velikim preduzećima. Vjerovatno je više razloga za to, a mi sistematski organizujemo sastanke sa tim bankama i bankarskim grupama kako bi smo ih bolje razumjeli ali i pomogli da nastave sa finansiranjem malih kompanija. Neki od razloga leže u situaciji u kakvoj se nalaze pojedine zemlje regiona, ali neki od razloga takvom stanju leže na strani bankarskog svijeta. To bi smo željeli bolje razumjeti", zaključio je Mejštat.


Higijenski paketi socijalno najugroženijim | Palelive.com\nPočetna Regija Han Pijesak Higijenski paketi socijalno najugroženijim\nHigijenski paketi socijalno najugroženijim\nHAN PIJESAK – Opštinska organizacija Crvenog krsta Han Pijesak, povodom Nedjelje borbe protiv tuberkuloze, obilazi socijalno najugroženije porodice i dijeli higijenske pakete, rekla je Srni sekretar ove organizacije Slađana Malović.\nOna je navela da je pakete sa higijenskim proizvodima dobilo pet porodica, kojima su, prema procjeni Crvenog krsta, sada neophodni.\nU Crvenom krstu opštine Han Pijesak ističu da je cilj ovih posjeta socijalno ugroženim porodicama da se skrene pažnja na značaj prevencije, pravovremenog prepoznavanja simptoma i blagovremenog javljanja ljekaru.\n“Na području Han Pijeska proteklih godina nije evidentiran ni jedan slučaj oboljelih od tuberkuloze, ali u dogovoru sa predstavnicima Osnovne škole `Milan Ilić Čiča Šumadijski` svake godine, u okviru Nedjelje borbe protiv tuberkuloze, nastavnici održe edukativno predavanje o simptomima, prenošenju i načinu liječenja od ove bolesti”, kaže Malovićeva.\nOna je naglasila da je opštinska organizacija Crvenog krsta podjelila markice povodom Nedjelje borbe protiv tuberkuloze i postavila plakate kojima se stanovništvo podsjeća na značaj borbe protiv ove bolesti.\nPrethodni članakPočela međunarodna ljetna škola\nNaredni članakUsvojen prijedlog o naknadi porodicama sa petoro i više djece


Isporuka završava 19. avgusta: Besplatni udžbenici dopremljeni u tri škole, sutra u još šest – Banjaluka24\nNastavljena je isporuka udžbenika za osnovne škole, čiju nabavku finansira Grad Banjaluka. Tako su kompleti besplatnih udžbenika danas dopremljeni školama “Petar Kočić” u Kolima, “Mladen Stojanović” u Bronzanom Majdanu i “Miroslav Antić” u Bistrici.\nSutra će kontingent udžbenika stići u još šest škola, i to “Georgi Stojkov Rakovski”, “Ivo Andrić”, “Aleksa Šantić”, “Dositej Obradović”, “Jovan Dučić” i “Ivan Goran Kovačić”. Za 16. avgust planirano je da kompleti udžbenika budu distribuisani školama “Miloš Crnjanski”, “Petar Petrović Njegoš”, “Sveti Sava”, „Jovan Jovanović Zmaj“ i „Borisav Stanković“.\nIsporuka će biti završena 19. avgusta, kada će udžbenici stići i u preostale škole i to „Branko Ćopić“, „Vuk Stefanović Karadžić“, „Desanka Maksimović“, „Stanko Rakita“, „Branislav Nušić“, „Milan Rakić“, „Sveti Ćirilo i Metodije“, „Vojislav Ilić“ i „Milutin Bojić“. Na školama je da dalje organizuju raspodjelu udžbenika učenicima.\nPodsjećamo, Grad Banjaluka je po prvi put u istoriji obezbijedio je besplatne udžbenike za banjalučke osnovce. Prvi udžbenici su isporučeni 3. avgusta osnovnim školama „Branko Radičević“, „Jovan Cvijić“ i „Đura Jakšić“.


ŠTA JE VISOKO FUNKCIONALNA ANKSIOZNOST: OVO SU NAJČEŠĆI SIMPTOMI - Herbada\nKako prepoznati visoko funkcionalnu anksioznost..\nOsoba za koju kažemo da se suočava sa visoko funkcionalnom anksioznošću u stanju je da ispunjava svoje dnevne obaveze vezane za školu, fakultet, karijeru, da dobro funkcioniše u međuljudskim odnosima – ima društveni život, neguje partnerski odnos, dobro funkcioniše u porodičnom okruženju. Napadi panike i/ili anksioznosti nisu intenzivni i parališući u tom stepenu da dovode do izostajanja sa posla, zapostavljanja obaveza, prijatelja, partnera, kao što je to često slučaj kod disfunkcionalne anksioznosti. To su, dakle, osobe koje ne pribegavaju izbegavanju situacija koje su potencijalni okidači za anksioznost, i njihova dnevna rutina je dobro struktuirana.\nNije im potrebna hospitalizacija, sa problemom se uspešno nose i bez upotrebe medikamentozne terapije, ili je uzimaju samo povremeno, situaciono, ali će se uključivati u psihoterapijski proces ne bi li ovladali veštinama i tehnikama za upravljanje stresom i povremeno preplavljujućim nezdravim emocijama i i simptomima.Ovo su, dakle, osobe koje svom okruženju deluju sasvim u redu, za koje okruženje nikada ne bi reklo da se suočavaju sa nekom vrstom mentalnih poremećaja.\nMeđutim, prisutna je unutršnja napetost koja je često konstantna, praćena svim simpromima koje anksioznost sa sobom nosi, i koja se najčešće ogleda u tome da ove osobe sebi postavljaju visoke ciljeve, to jest da teže savršenstvu. Crta perfekcionizma je vrlo izražena u strukturi njihove ličnosti. To se ispoljava u različitim životnim segmentima: učenje, posao i karijera, socijalni život, partnerstvo.Tako postavljenim ciljevima, koji često u sebi sadrže apsolutističke zahteve osoba sebi stvara stalni pritisak i stalno je „kao na iglama“ (,,Ja moram da imam visok prosek na fakultetu. Ako nije tako, ja sam promašaj’’, ,,Svi moraju da budu fer prema meni’’, ,,U roku od 3 meseca moram dobiti unapređenje. Ako se to ne desi, to će biti užasno, nepodnošljivo’’, ,,Moj partener mora da bude savršen’’) .\nKada ostvari određeni cilj, fokusiraće se na neke druge neuspehe i greške – jer uglavnom ništa nije dovoljno dobro.Ti apsolutistički zahtevi koji postoje u zacrtanim ciljevima i standardima su ono što osobu stalno drži u povišenoj anksioznosti. Stoga, ako se pronalazite u prethodno rečenom pokušajte da glagol „morati“ zamenite formulacijom „bilo bi dobro“ ili „voleo/-la bih“ :„Bilo bi dobro kada bih dobijao/-la desetke i imao/-la visok prosek jer se baš trudim, ali u redu je ako dobijem i neku nižu ocenu. To nije dokaz da sam ja promašaj, ocena nije merilo moje ličnosti“.„Voleo/-la bih da svi budu fer prema meni, ali svestan/-na sam da je to nemoguće.\nLjudi su različiti i ako me neko ne poštuje to je u redu, ne mora da znači da je problem u meni“.„Bilo bi dobro da moj partner ima što više kvaliteta, ali svi smo pogrešiva bića i sasvim je u redu i očekivano da ima određene mane.“„Veleo/-la bih da dobijem unapređenje u skorije vreme i daću sve od sebe da se to desi, ali nije užasno i ako do toga ne dođe. Ja mogu to da podnesem“.Ispratite kako se osećate kada svoje ciljeve postavite na ovaj način. Da li je nivo anksioznosti niži?Iako visoko funkcionalnu anksioznost ne pronalazimo kao zvaničnu dijagnozu, bitno je znati da i visoko funkcionalna anksioznost, ukoliko ostane neprepoznata i/ili ukoliko se ne radi na usvajanju veština nošenja sa životnim stresom koji je neizbežan (a utiče na to da kvari sliku savršenstva) može se produbiti i dovesti osobu do sindroma izgranja, depresivnog stanja, stalnog osećanja bezrazložne krivice i drugih nezdravih, blokirajućih emocija. Rana intervencija je, stoga, jako značajna i daje dobre rezultate\n.Izvor: Vaš psiholog


S obzirom na to da se ne očekuju padavine, vozače tokom večeri očekuju suvi kolovozi i dobra prohodnost puteva, saobraćaj je umerenog intenziteta i na najfrekfentnijim putnim pravcima u zemlji nema vanrednih zastoja ni prekida, saopštio je večeras Auto-moto savez Srbije (AMSS).\nKako je saopštila Uprava granične policije RS, putnička vozila kod Preševa na ulaz u zemlju čekaju 30 minuta, a na Gostunu 15.\nNa izlaz iz zemlje teretna vozila na Horgošu čekaju četiri sata, na Kelebiji i Batrovcima tri, kod Sremske Rače dva sata, a kod Preševa 90 minuta.\nAMSS podseća da često dolazi do formiranja dužih kolona vozila na graničnim prelazima u Mađarskoj i Hrvatskoj, i tada zadržavanja mogu biti višesatna i duža u odnosu na zadržavanje koje vozače očekuje na graničnim prelazima u Srbiji.\nAMSS: Putnička vozila čekaju na graničnim prelazima do dva sata\nOPREZ ZBOG MAGLE Umeren saobraćaj, nema dužih zadržavanja na graničnim prelazima\nJedan šleper prevrnuo se u okolini Zlatice, istočno od Zrenjanina, a zbog jakog vetra i jedan kamion je sleteo s puta kod Perleza.\nPoklon ja najbolji način da dragoj osobi izmamimo osmeh na licu i ulepšamo dan. Zato su NIS Petrol i GAZPROM benzinske u svoju ponudu uvrstile nove poklon kartice i to u vrednostima od 1.000, 3.000 ili 5.000 dinara koji će rešiti sve naše nedoumice oko izbora pravog poklona za bliske osobe. Ovaj mali znak pažnje idealno je rešenje kada želimo da obradujemo najbliže prvim kilometrima posle položenog vozačkog ispita ili povodom kupovine novog automobila, kada imamo potrebu da se zahvalimo za dugogodišnje prijateljstvo ili poželimo srećan put na odmor.


Predsednik Nacionalne organizacije potrošača Goran Papović izjavio je da su u novi zakon o zaštiti potrošača ugrađene sve direktive koje u toj oblasti propisuje Evropska Unija, odnosno integrisano je 15-ak direktiva EU\nOn je naveo da se te direktive odnose na trgovinu, nepoštenu trgovinsku praksu, ugovorne obaveze pri kupovini robe, turistička putovanja, usluge od opšteg ekonomskog interesa, odnosno vodu, struju, gas...\n"Mnogi trgovci ovo neće pozdraviti, jer je ovo po prvi put prilika da se sa srpskog tržišta najuri škart roba i nebezbedna roba", istakao je Papović.\nGovoreći o slučajevima kada kupac želi da se žali na robu koju je kupio kod trgovca, Papović je najavio da će kupac moći da bira da li želi povraćaj novca, popravku ili zamenu.\nUkoliko to trgovac ne učini, imaće pravo da interveniše tržišna inspekcija, najavio je predsednik Nacionalne organizacije potrošača.\nPrema njegovim rečima, skraćuje se rok u kojem trgovac mora u takvim slučajevima da odgovori kupcu, a predviđene su i kazne za nesavesne trgovce.\nPapović je najavio da će javno preduzeće imati obavezu da formira grupu za reklamaciju u kojoj će biti jedan predstavnik iz organizacije potrošača.\nNovim zakonom o zaštiti potrošača predviđeno je da rok za odgovor trgovca potrošaču, na izjavljenu reklamaciju bude osam dana, a rok za rešavanje reklamacije koju je trgovac usvojio ne može biti duži od 15 dana, odnosno 30 dana za tehničku robu i nameštaj, računajući od datuma podnošenja reklamacije.\nPredložene su posebne kaznene odredbe za trgovca koji reklamaciju ne reši u roku i na način sa kojima se potrošač saglasio.\nTrgovci će biti u obavezi da vode posebnu evidenciju o primljenim reklamacijama, a koja će sadržati sve neophodne elemente iz kojih ce se videti čitav tok dešavanja, navodi se u saopštenju APOS-a.\nDavaoci usluga od opšteg ekonomskog interesa biće u obavezi da formiraju posebne komisije za rešavanje reklamacija, a u kojima će svoje mesto imati predstavnici potrošačkih organizacija koje se nalaze na evidenciji ministarstva.\nPružaoci ovih usluga ce moći da obustave pružanje usluge od opšteg ekonomskog interesa ako potrošač ne izmiri potraživanja u roku od dva meseca od dana dospelosti obaveze.\nUkinuće se sudske takse za potrošačke sporove do vrednosti od 500. 000 dinara.


Odlaže se IPO najvrijednije naftne kompanije na svijetu – Bankar.me\nMarch 13, 2018 BERZA, PLANETA, SVE VIJESTI, SVIJET Leave a comment\nPrvobitno je najveća svjetska flotacija jedne kompanije na berzi bila planirana za drugu polovinu ove godine. Međutim, savjetnici za inicijalnu javnu ponudu (IPO)” Aramco”-a i dalje se bore da postignu cijenu od dvije hiljade milijardi dolara, koliko traže vlasti Saudijske Arabije, piše “Financial Times”, pozivajući se na izjave britanskih zvaničnika.\nLondonska berza još ima veliku šansu da bude domaćin ovog najvrjednijeg listinga, prema neimenovanim zvaničnicima upoznatim sa materijom. Njujork i London su vodeći kandidati za taj istorijski IPO, kao i berza u Rijadu.\nSaudijski ministar za energetiku Kalid al-Falih izrazio je prošle nedelje zabrinutost zbog potencijalnih rizika vezanih za izbor Njujorka, kao mjesta za listiranje na berzi. On je naveo “sudske parnice i pravnu odgovornost” kao velike probleme u SAD.\n“Sasvim iskreno, “Saudi Aramco” je previše veliki i previše važan da bi kraljevstvo bilo izloženo takvom riziku”, rekao je al-Falih u intervjuu za televizijsku mrežu Si-En-En.\nNjujorška agencija “Blumberg” je izvijestila prošle nedjelje da je ministar, takođe, nagovijestio da bi listiranje “Aramka” moglo da bude odloženo.\nOdlaganje bi, kako ocjenjuje “Financial Times”, moglo da predstavlja prepreku naftom bogatoj kraljevini u njenim nastojanjima da reformiše ekonomiju zavisnu od energetike, budući da se berzanski debi kompanije “Saudi Aramco” smatra ključnim stubom u realizaciji reformskih projekata.\nPOJMOVIAramco najveći IPO saudi aramco\nPrevious Kina postaje suvlasnik Rosnjefta\nSljedeći Posao karijere: Rimac za 135 miliona eura gradi fabriku u Kini


Stiže i kineska vakcina, već se zna i njena cena\nA. J. 18. avgusta 2020. 15:51\nInaktivirana vakcina protiv virusa korona kineske farmaceutske korporacije „Sinofarm“ pojaviće se na tržištu u decembru po ceni od oko 150 dolara, saopštio je predsednik upravnog odbora korporacije Lu Cinžen.\n„Nakon završetka treće faze međunarodnih kliničkih testiranja biće moguće pristupiti registraciji inaktivirane vakcine. Po našim procenama, do kraja decembra ove godine, vakcina protiv kovida 19 mogla bi se pojaviti na tržištu. Prema našim prognozama, istraživački institut za biološke proizvode u Pekingu moći će da proizvodi do 120 miliona inaktiviranih vakcina godišnje, a još 100 miliona će proizvoditi Institut za biološke proizvode u Vuhanu“, istakao je Lu Cinžen, prenosi „Sina“.\nPrema njegovim rečima, istraživački institut iz Pekinga je 27. aprila započeo klinička testiranja inaktivirane vakcine, 28. juna su objavljeni rezultati prve i druge faze testiranja, a 23. juna kompanija „Sinofarm“ je započela treću fazu testiranja u Ujedinjenim Arapskim Emiratima.\nOn je dodao da je vakcina bezbedna, da tokom prve i druge faze kliničkih testiranja nije zabeležen nijedan slučaj sa teškim neželjenim efektima, a posle vakcinacije pacijenti su dobijali antitela.\nPrema njegovim rečima, nakon jedne vakcinacije, antitela na virus koronu se stvaraju kod 97 odsto pacijenata.\nMeđutim, nakon revakcinacije, taj pokazatelj se povećava do skoro 100 odsto. Cena dve incjekcije vakcine će koštati oko 144 dolara.\nDžonson najavio nove mere karantina za Englesku od četvrtka\nU Grčkoj 2.056 novih slučajeva, preminulo šestoro\nNKT pozvalo građane na poštovanje zaštitnih mera\nBritanija: Broj zaraženih koronom premašio milion


Početak/Društvo/DVORANA, PA OLIMPIJSKE IGRE: Vatanabe Morinari na treningu niških gimnastičara\nZoran Marjanović1. decembra 2021.\nFoto: Dvorana, pa Olimpijske igre: Vatanabe Morinari na treningu niških gimnastičara\nNiš je spreman da postane sedište nacionalnog gimnastičkog centra, rečeno je u razgovoru Dušice Davidović, zamenice gradonačelnice Niša, sa Vatanabeom Morinarijem, predsednikom Međunarodne gimnastičke federacije i dr Sašom Veličkovićem, predsednikom Gimnastičkog saveza Srbije.\nU razgovoru, u kojem su učestvovali gradski većnik Aleksandar Stojičić i gradski urbanista Tanja Todorović, načelno je prihvaćen predlog urbaniste da se novi gimnastički dom sagradi u dvorištu Osnovne škole „Mika Antić“, gde je i ranije bio planiran.\nOčekuje se da će u finansiranju učestvovati i Ministarstvo sporta, a da će se Međunarodna gimnastička federacija pridružiti svojom donacijom. Niš će sigurno ustupiti zemljište za izgradnju objekta i preuzeti troškove njegovog kasnijeg održavanja.\n„Grad koji ima vekovnu tradiciju u gimmnastici i vodeće rezultate u nacionalnim granicama, mora da razmišlja i o uzdizanju svojih sportista do nivoa Olimpijskih igara. To je u gimnastici nemoguće bez odgovarajuće dvorane i zato podržavamo ovu inicijativu“, rekao je Vatanabe Morinari.\nPredsednik svetske gimnastičke organizacije posetio je lokaciju u školi „Mika Antić“, na kojoj bi trebalo da se sagradi gimnastički dom i organizuje aktivnost budućeg nacionalnog gimnastičkog centra Srbije. On je bio gost na Fakultetu sporta i fizičkog vaspitanja, a zatim je posetio trening niških gimnastičara, gde su ga pozdravili i gimnastičari iz pojedinih gradova u regionu.\nMorinari je iz Niša otputovao u Beograd, gde će imati sastanke u Skupštini Grada Beograda i Ministarstvu za omladinu i sport. Potom je predviđena radna večera u japanskoj ambasadi, na kojoj će učestvovati i funkcioneri Olimpijskog komiteta Srbije.\ndvorana gimnastika Saša Veličković Vatanabe Morinari


Aktuelni načelnik i naš kandidat za načelnika Armin Halitović je u proteklom mandatu ispunio obećanje da će pomoći penzionerima, kao pripadnicima najugroženije kategorije stanovništva u općini i to je i uradio u obimu koji mu je dozvoljavao općinski budžet.\nTokom mandatnog perioda dodjeljena su sredstva za jednokratne pomoći, te za nabavku ogrijeva, prehrane i zadovoljavanje drugih nužnih potreba. Penzionerima se finansijski pomoglo u realizaciji kapitalnog projekta izgradnje centralnog grijanja u prostorijama Udruženja penzionera, a pružena je podrška u svakodnevnom radu i aktivnostima ovog Udruženja, te organizovana druženja penzionera u izletištu Šujnovac.\nU narednom mandatnom periodu SDP Bosanska Krupa kroz Plan “4plus4“ našeg kandidata Armina Halitovića planira i dalje na lokalnom nivou u saradnji sa Udruženjem penzionera, voditi aktivnost na brizi o penzionerima kroz zagovaranje njihovih prava i omogućit im adekvatnu i besplatnu stomatološku uslugu u okviru Doma zdravlja koja će uključivati i protetiku sa sredstvima koja će biti planirana u budžetu općine.\nS obzirom da se iz plata zaposlenih radnika izdvaja glavnina sredstava za penzije po principu generacijske solidarnosti, povećanjem broja zaposlenih doprinjet ćemo većim izdvajanjima za penzioni fond. I dalje ćemo nastaviti sa jednokratnim pomoćima u određenim finansijskim iznosima, te povremeno organizirati kupnju živežnih namirnica za najugroženiju kategoriju penzionera. Podržavat ćemo kulturne, zabavne i sportske aktivnosti penzionera i iznaći mogućnosti za zakonit rad Kluba penzionera u Bosanskoj Krupi i Bosanskoj Otoci. Posebno ćemo poticati druženje penzionera unutar općine i između općina, a na prijedlog penzinera odredit ćemo Dan penzionera općine Bosanska Krupa i uvesti tradiciju okupljanja svih penzionera na taj dan.


Luda subota u turskoj košarci | Double - Double\nLuda subota u turskoj košarci\nMarch 21, 2015 Miloš L.\tOne comment\nTri produžetka, pobeda fenjeraša protiv ekipe koja se bori za prvu poziciju i nekoliko sjajnih individualnih partija obeležili su ovu subotu.\nBešiktaš je pobedio u gostima protiv ekipe Istanbul BB rezultatom 81:77 nakon produžetka. Gosti su sjajnom igrom u finišu četvrte deonice izborili produžetak i onda sigurom igrom u dodatnih 5 minuta opravdali ulogu favorita. Najbolji u redovima Bešiktaša je bio Skoti Rejnolds sa 26 poena a pratili su ga Holand i Armstrong sa po 13 poena. Domaće su u igri držali Majkl Dženkins sa 9 skokova i 17 poena koliko je imao i Saša Vujačić i Artur Stivenson sa dabl dabl učinkom od 12 poena i 13 skokova.\nBanvit je kod kuće poražen od strane Konjaspora posle produžetka. Nakon regularnog dela bilo je 85:85 ali su gosti mnogo bolje zaigrali u produžetku i pobedili sa 99:89. U redovima pobedničke ekipe najefikasniji su bili Ernest Bremer sa 22 poena i Troj De Vries sa 20 poena. Vladimir Dragičević je bio odičan u ekipi Banvita sa 19 poena a pratio ga je Erl Roland sa 17 poena.\nDarusafaka koja je najveće iznenadjenje dosadašnjeg toka prvenstva razočarala je porazom protiv poslednjeplasirane ekipe Eškiseira. Bivši NBA igrač Markus Heislip je sa 36 poena vodio svoj tim do pobede od 89:82. Odličnu pomoć je imao od strane Metjua Volša koji je pridodao 19 poena uz šut za 3 5/9. Sa druge strane fenomenalan je bio Džordan Farmar sa 34 poena ali mu je pomoć stigla samo od Renaldasa Seibutisa(16 poena) što nije bilo dovoljno protiv raspoloženog protivnika. Eškiseiru je ovo treća pobeda u poslednja četri meča nakon što su imali samo 3 pobede iz predhodnih 19 susreta.\nNakon još jedne utakmice koja je završena produžetkom između Tofaša i Trazbonspora rezultat je glasio 91:84 za domaćine. Trazbon je izvukao produžetke zahvaljujući košem Dvajta Hardija u poslednjoj sekundi meča ali za više nisu imali snage. U poraženoj ekipi najviše se istakao upravo Hardi sa 26 poena. Lamar Paterson je postigao 20 poena za domaću ekipu.\nGaziantep je napravio iznenađenje u gostima protiv ekipe Pinar Karsjaka i slavio rezultatom 71:66. Veoma uzbudljiv meč gosti su prelomili tek u samoj završnici i odneli veoma bitnu pobedu. Gaziantep su do pobede vodili Jaka Lakovič sa 14 poena koliko je imao i Žavad Vilijams koji je uhvatio i 10 skokova. Dobar je bio i bivši košarkas Crvene Zvezde Oliver Stević sa 4 poena i čak 13 skokova. Za domaće je najbolju partiju pružio bivši košarkaš Cibone DiDžej Strouberi sa 19 poena 5 skokova i 4 asistencije.\nSutra nas očekuje meč između Ušak Sportifa i Anadolu Efesa a u ponedeljak Kolejliler–Fenerbahče i Galatasaraj–Turk Telekom.\nMarch 21, 2015\t20:29\nSjajan pregled !


Šta je dobar PR i da li je vredan poslednjeg dinara? - Marketing Mreža\nŠta je dobar PR i da li je vredan poslednjeg dinara?\nOrganizacija Mreža za poslovni razvoj u okviru projekta Škola poslovnih veština organizuje 19. marta od 20h na Fakultetu organizacionih nauka u Beogradu predavanje na temu „Šta je dobar PR i da li je vredan poslednjeg dinara?“. Predavač je Dragana Roter, direktorka komunikacija u kompaniji Vip Mobile, a u toku predavanja govoriće o integrisanim komunikacijama, planiranju odnosa s javnošću, medijima u Srbiji, PR alati itd.\nCilj projekta Škola poslovnih veština jeste da pruži mladima znanje i veštine s kojima se ne susreću u toku redovnog obrazovanja, a sve kako bi se smanjila nezaposlenost i kako bismo unapredili i što bolje iskoristili intelektualni potencijal mladih ljudi u zemlji. Neke od tema kojima se Škola poslovnih veština bavi su: preduzetništvo, liderstvo, diplomatski odnosi, komunikacija, odnosi sa javnošću, timski rad, psihologija uspeha, poslovna etika, ljudska prava, lokalni razvoj, demokratija.


Stalno se traže novi argumenti koji nemaju veze sa realnošću kako bi se javnom mnjenju na Zapadu dokazalo da su okretanje NATO ka istoku i dodatni vojni napori na istočnom krilu opravdani i u skladu sa interesima bezbednosti tog pakta.\n- Jedna stvar je očigledna: da NATO ide putem konfrontacije prema Rusiji. NATO ne može da izbegne to da svoju svrhu u novim uslovima bezbednosti pronađe bez pretnji sa Istoka - rekao je Gruško novinarima.\nPodsetimo, generalni sekretar Alijanse Jens Stoltenberg je ranije izjavio da odnosi Rusije i NATO ostaju složeni i da je NATO uznemiren zbog „agresivnog“ ponašanja Rusije.\nBERLIN VERUJE DA POSTOJI REŠENJE: Nemačka očekuje pragmatičan stav SAD-a o Severnom toku 2\nPrema njegovim rečima, Rusija navodno destabilizuje situaciju u susednih državama, uključujući Ukrajinu, Gruziju i Moldaviju, a takođe jača vojnu moć od Baltičkog do Crnog mora i od Bliskog istoka do Sredozemlja, kao i na Arktiku.\nGruško je reagovao i na izjavu Stoltenberga da u NATO postoje nesuglasice po pitanju projekta „Severni tok 2“ ali da Alijansa može da bude platforma za razmatranje tog pitanja.\nGruško kaže da NATO nikakve veze nema sa projektom gasovoda.\nNATO Severni tok 2 Rusija Jens Stoltenberg Aleksandar Gruško


Ministar vanjskih poslova BiH Igor Crnadak se sastao sa zapovjednicom NATO štaba u Sarajevu Marty J. Bissell\nMinistar vanjskih poslova Bosne i Hercegovine Igor Crnadak primio je 8. augusta 2018. godine u nastupnu posjetu novoimenovanu zapovjednicu NATO štaba u Sarajevu brigadnog generala Marty J. Bissell s kojom je razgovarao o saradnji i odnosima BiH sa NATO-om i aktuelnoj političkoj situaciji u BiH i regiji.\nMinistar Crnadak poželio je dobrodošlicu brigadnom generalu Bissell i čestitao na postavljanju na ovu dužnost. Tokom razgovora ministar je informirao zapovjednicu NATO štaba u Sarajevu da su glavni vanjskopolitički prioriteti članstvo u EU i razvoj regionalne saradnje.\nMinistar je upoznao zapovjednicu NATO štaba u Sarajevu brigadnog generala Bissell da u BiH ne postoji konsenzus za punopravno članstvo BiH u NATO-u, ali da partnerstvo sa Alijansom uključujući razvoj saradnje i učešće u zajedničkim međunarodnim vojnim operacijama ima podršku svih struktura vlasti u BiH.\nTakođer ministar Crnadak je naglasio da BiH aktivno sudjeluje u nizu zajedničkih aktivnosti kao partnerska zemlja, unutar dostupnih mehanizama, te kao prioritete te saradnje naveo nastavak učešća u misiji u Afganistanu, nastavak saradnje u okviru globalne koalicije za borbu protiv ISIL-a, kao i u drugim oblastima. Naglasio je BiH ostaje opredijeljena za globalnu borbu protiv terorizma. Također je istaknuo da je neophodna podrška nastavku reformi u BiH, s posebnim naglaskom na borbu protiv korupcije i uspostavljanje vladavine prava, te vraćanje povjerenja u institucije.\nBrigadni general Bissell zahvalila je na prijemu i informacijama i izrazila zadovoljstvo što ima priliku osobno doprinijeti razvoju odnosa i saradnje BiH i NATO-a.


Vesti online / Vesti / Društvo / FOTO: Beograđani se vozili u poplavljenom autobusu\nFOTO: Beograđani se vozili u poplavljenom autobusu\nNevreme praćeno gradom, jakim vetrom i grmljavinom juče je pogodilo Beograd nešto posle 18 časova.\nLjudi se peli po sedištima da se ne iskvase\nNezapamćeno nevreme u Beogradu dovelo je do zastoja u saobraćaju, Autokomnda je bila “pod vodom“, a izlivanje vode je uzrokovalo izmenu saobraćaja na Karaburmi, Voždovcu i Mirijevu, kao i u drugim gradskim naseljima.\nNajkritičnije je bilo u Mirijevu gde je na jednom prometnom mestu velika količina vode iz šahta ometala saobraćaj tokom jučerašnjeg dana.\nReka tekla kroz vozilo GSP-a\nFejsbuk grupa “Uživo iz beogradskih tramvaja i buseva“ objavila je fotografiju iz prevoza 27 koji se kreće upravo na relaciji Mirijeva.\nU ovom prevozu doslovno je bilo kao u bazenu. Putnici su čekali da se voda povuče kako bi mogli da napuste gradski prevoz.


Konkurs Beogradskog dramskog pozorišta za dramski prvenac - Fenomeni\nAutor/ka: admin September 14, 2013\nBeogradsko dramsko pozorište raspisalo je treći Konkurs za dramski prvenac, namenjen svim autorima čiji dramski tekstovi do sad nisu bili izvodjeni, ekranizovani, niti objavljivani.\nPrethodni konkursi, prema navodima BDP-a, pokazali su da postoji veliko interesovanje autora, ali i oscilacije u kvalitetu pristiglih radova. Koliko su posle prvog Konkursa čak dva teksta bila uspešno inscenirana – pobednički komad “Drekavac” Maje Todorović i “Nedelja: juče, danas, sutra” Ognjena Obradovića, toliko se na prošlogodišnjem pojavio ozbiljan problem – što zbog nepoštovanja propozicija, neodgovarajuće tematike ili nedostizanja zanatskih i kreativnih dometa, pa pobednik nije ni izabran.\nKako je domaći, dramski tekst već godinama u krizi, a drame novih autora teško nalaze put do scene, BDP je odlučilo, uz podršku Ministarstva kulture i informisanja Srbije, da i ove godine raspiše Konkurs, sa željom da postane tradicionalan i sa nadom da će kvalitet doći do izražaja.\nTekstove treba poslati na adresu konkurs@bdp.rs.\nKonkurs je otvoren do 15. oktobra, a rezultati će biti objavljeni do kraja novembra 2013.\nPobednički komad biće premijerno izveden u Beogradskom dramskom pozorištu do kraja tekuće sezone.\nDetaljne informacije o uslovima i propozicijama mogu se naći na sajtu BDP-awww.bdp.rs\nBDP drama dramski prvenac konkurs pozorište\nKonkursi\tKonkurs Sterijinog pozorja za originalni domaći d…


Saradnja DSS i Dveri ne ruši vlast u Čačku - Ozonpress :: internet portal\nTag: DSS, Dveri, Nova Srbija\nJuče potpisani sporazum DSS-a i Dveri o formiranju tzv. patriotskog bloka neće uticati na lokalnu političku scenu i izlazak DSS-a iz vlasti. To su za Ozonpress potvrdili čelni ljudi gradskih odbora DSS-a i Nove Srbije, dok su u Dverima izneli stav da se potpisani dokument odnosi samo na republički nivo.\nNa poslednjim izborima DSS je u Čačku na izbore izašao u koaliciji sa Novom Srbijom, i u Skupštini grada ima tri odbornika, od 14 koliko je osvojila ova koalicija, a funkcioneri ove stranke zauzimaju i značajne funkcije u organima lokalne vlasti.\nPredsednik Gradskog odbora DSS-a Milan Bojović, podseća da je ova stranka na izbore sa Novom Srbijom izlazila od 2004. godine i da imaju potpisani koalicioni sporazum zbog čega, kako kaže, neće pre raspisivanja novih izbora izlaziti iz koalicije.\n– Potpisani sporazum između DSS-a i Dveri je početni korak u saradnji dve stranke oko koga su se okupili istaknute ličnosti, intelektualci a sve sa ciljem formiranja opozicije koja danas praktično ne postoji. DSS u Čačku od 2004. godine na izbore izlazi u predizbornoj koaliciji sa Novom Srbijom. Za nas su dokumenti koje smo potpisali pre svega obavezujući u formalnom, ali i u jednom moralnom smislu, i pre novih izbora nećemo razmatrati mogućnost izlaska iz ove koalicije. Zadovoljni smo saradnjom i sa svojim koalicionim partnerom ali i sa ostalim potpisnicima koalicionog sporazuma. Lokal je druga priča od republike a dokaz tome je da su juče saradnju u Titelu uspostavili SNS i SRS, rekao je Milan Bojović.\nBoško Obradović iz Dveri kaže da potpisani sporazum između DSS-a i Dveri ne podrazumeva saradnju na lokalnom nivou, ali da će u narednom periodu razgovarati na tu temu sa čelnim ljudima DSS-a.\n– Saradnja DSS-a i Dveri je važna i velika vest na srpskoj političkoj sceni. Po prvi put dolazi do ukrupnjavanja srpske političke scene, dolazi do patriotske opozicione saradnje, što je bila velika želja patriotskih birača. Ovaj sporazum ne podrazumeva saradnju na lokalnom nivou, radi se isključivo na pravljenju alternative ovoj vlasti na republičkom nivou i pokušaju da se ujedine sve srpske patriote kako bi se pokrenuo proces smene vlasti, a potom ćemo postaviti pitanje odgovornosti ove vlasti. Očekujem da nam slede razgovori na lokalnom nivou sa predstavnicima DSS-a. Mi smo žestoka opozicija ovoj vlasti u kojoj učetvuje i DSS, mi željno očekujemo pad Nove Srbije sa vlasti posle 18 godina vladavine. Verujem da je došlo vreme da se oko Dveri počnu okuljati svi oni koji su za smenu Nove Srbije i Vojislava Ilića. Taj poziv ćemo uputiti i predstavnicima vlasti i opozicije, objašnjava Obradović.\nSa druge strana, koalicioni partner DSS-a, Nova Srbija, ne očekuje da DSS prekrši potpisani koalicioni sporazum. Portparol Gradskog odbora Nove Srbije Milan Draškić podseća da od samog osnivanja stranke, Nove Srbija ima odličnu saradnju sa DSS-om kao sa retko kojom drugom političkom strankom na nivou Srbije.\n– Naši odnosi su bili odlični, a 2008. i 2012. godine smo na lokalnom nivou izašli zajedno na izbore u predizbornoj U oba slučaja bili smo deo pobedničke koalicije. Ostali smo i koalicionu partneti i nakon izbora. Nova Srbija ima razumevanja za položaj DSS-a jer je na republičkom nivou vanparlamentarna stranka, ali da je na lokalnom nivou deo vladajuće koalicije. Legitimno je pravo DSS da na republičkom nivou formiraju saveze, ali smo takođe sigurni da udruživanje ove dve stranke ni na koji način neće poremiti naše uzajamne odnose na lokalnom niovu. Na kraju krajeva postoji postizborni sporazum koji reguliše tu materiju, a DSS je deo zajedničke odborničke grupe NS-DSS i mi smo sigurni da se ništa na tom planu neće promeniti, kaže Draškić.\nDa dogovori na republici ne podrazumevaju saradnju i na lokalu svedoče i izbori u Lučanima koji će se održati 28. decembra. Na prevermenim izborima u ovoj opštini, Nova Srbija će nastupiti samostalno, Dveri sa Udruženjem mladih poljoprivrednika, dok DSS pregovora sa pokretom Dosta je bilo.\nMinić Vladimir 20/11/2014 u 02:45 Odgovorite\nDSS – šta to beše?\nMarina D. 20/11/2014 u 02:50 Odgovorite\nFabus u akciji – idemo!\nRile 20/11/2014 u 08:36 Odgovorite


Rusija slavi Dan pobede | Politika | DW | 09.05.2014\nRusija slavi Dan pobede\nU Moskvi, na Crvenom trgu, održana je vojna parada povodom pobede u Drugom svetskom ratu. Predsednik Vladmir Putin prisustvovao je prvo defileu u Moskvi, a potom i paradi na Krimu.\nRuski predsednik Vladimir Putin izjavio je danas u obraćanju hiljadama stanovnika Sevastopolja, na obeležavanju Dana pobede nad fašizmom, da povratak Krima u Rusiju predstavlja "istorijsku istinu". Ovo je Putinova prva poseta Krimu od kada je pripojen Rusiji u martu, uz velike osude zapada.\nPutin na paradi u Sevastopolju\n"Godina 2014. ostaće upamćena kao godina kada je narod koji živi ovde čvrsto odlučio da bude sa Rusijom, potvrđujući odanost istorijskoj istini i uspomeni na naše pretke", rekao je Putin tokom vojne parade na Krimu. "Naša zemlja je ta koja je oterala naciste u njihovu jazbinu i potpuno ih i konačno porazila, i pobedila plativši cenu milionima žrtava i užasnim nedaćama. Uvek ćemo čuvati ovu svetu istinu koja ne bledi", kazao je on.\nPutin je rekao da Rusija "neće dozvoliti da heroji budu iznevereni ili zaboravljeni - svi oni koji su sačuvali mir na svetu, ne štedeći sebe".\nProtest iz Kijeva\nUkrajinska vlada "oštro" je protestovala zbog posete Putina teritoriji Krima, saopštilo je Ministarstvo spoljnih poslova u Kijevu.\nPoseta "privremeno okupiranoj" teritoriji "flagrantno je kršenje ukrajinskog suvereniteta" i "ta provokacija potvrđuje još jednom da Rusija ne želi diplomatsko rešenje" napetosti između dve zemlje.\nPoseta predsednika Rusije Vladimira Putina Krimu je "neprilična", ocenio je danas generalni sekretar NATO Anders Fon Rasmusen.\n"Još uvek smatramo da je Krim ukrajinska teritorija. Ukrajinske vlasti nisu pozvale Putina da poseti Krim, dakle sa te tačke gledišta, njegova poseta Krimu je neprilična", rekao je Rasmusen koji je danas završio dvodnevnu posetu Estoniji.\nNemačka kancelarka Angela Merkel rekla je ranije kada je najavljeno da će Putin možda biti na proslavi na Krimu, da bi to bilo za žaljenje.\nNi reči o Ukrajini\nRuski predsednik jutros je prisustvovao tradicionalnoj vojnoj paradi u Moskvi.\nU kratkom govoru na početku parade, predsednik Vladimir Putin nije pomenuo situaciju u Ukrajini i koncentrisao se na istorijski značaj pobede nad nacističkom Nemačkom. Putin je obraćajući se vojnicima i bivšim borcima iz Drugog svetskog rata pozdravio „trijumfalnu snagu patriotizma“ i rekao da se tada posebno oseća „šta znači biti odan domovini i koliko je važno braniti svoje interese“.\nParada u Donjecku\nDan pobede jedan je od najvažnijih praznika u Rusiji i ključni element ruskog nacionalnog identiteta, kada se odaje počast milionima žrtava Drugog svetskog rata. To je takođe prilika da se prikaže ogromni vojni arsenal. Oko 11.000 vojnika promarširalo je Crvenim trgom uz zvuke marševa i patriotskih pesama. U paradi je učestvovalo oko 150 vojnih vozila i 69 borbenih aviona i helikoptera, što simbolično predstavlja 69. godišnjicu pobede nad fašizmom.\nRusija svake godine slavi pobedu saveznika u Drugom svetskom ratu 9. maj – pošto je kapitulacija potpisana kasno 8. maja u Berlinu, što je po moskovskom vremenu bio 9. maj.\nAutor afp, dpa, idj, dr\nKljučne reči Parada, Moskva, Ukrajina, Vladimir Putin\nTrajni link https://p.dw.com/p/1Bwrv


Srbija odala poštu žrtvama NATO bombardovanja - Glas Žrtava\nSrbija odala poštu žrtvama NATO bombardovanja\nNa godišnjicu NATO bombardovanja, zvaničnici Srbije polaganjem venaca na spomen-obeležjima odali su poštu poginulima, dok je kosovski premijer ovu kampanju Zapada okarakterisao kao „ispravnu i neophodnu“.\nVisoki srpski zvaničnici obeležili su sećanje na žrtve NATO bombardovanja Jugoslavije, koje je počelo 24. marta 1999. godine – dan koji je ministar odbrane Nebojša Stefanović opisao kao „ne samo simbol našeg bola, već i simbol nepravde”.\n„Užasne nepravde koja je učinjena našoj zemlji a za koju se još niko nije izvinio jasno ili dovoljno glasno“, rekao je Stefanović polažući venac kraj spomen-obeležja u kasarni Jugovićevo u Novom Sadu.\nPredsednik Aleksandar Vučić položio je venac na spomenik borcima 125. motorizovane brigade Vojske Jugoslavije u Kruševcu i otkrio spomenik Veljku Radenoviću, preminulom srpskom policijskom oficiru koji je komandovao specijalnim jedinicama koje su učestvovale u operacijama tokom rata na Kosovu.\n„Kao narod i kao država naša je obaveza da negujemo sećanja na velike ljude koji su državu zadužili, neki su je gradili, neki odbranili, a đeneral Veljko (nadimak Radenovića) ju je i gradio i branio“, rekao je Vučić na svečanosti.\nZvaničnici Beograda položili su vence na spomenik 16 medijskih radnika koji su poginuli kada je NATO bombardovao Radio-televiziju Srbije, kao i na spomen-obeležju trogodišnjoj Milici Rakić i drugoj deci ubijenoj tokom bombardovanja.\nZapadna vojna alijansa pokrenula je 78-dnevne vazdušne napade u martu 1999. kako bi primorala jugoslovenskog predsednika Slobodana Miloševića da prihvati uslove sporazuma o okončanju njegove vojne kampanje protiv Oslobodilačke vojske Kosova, koja je uključivala etničko čišćenje.\nVlada Srbije procenjuje da je u bombardovanju ubijeno najmanje 2.500 ljudi, a ranjeno 12.500, iako tačan broj poginulih i danas nije poznat. Podaci Fonda za humanitarno pravo kažu da je tokom zračnih napada poginulo ukupno 756 ljudi.\nVazdušni udari su okončani 10. juna 1999. nakon što je Milošević pristao da povuče svoje snage sa Kosova.\nNa Kosovu se penzionisani američki general Vesli Klark, koji je 1999. godine vodio operaciju NATO-a kao vrhovni komandant savezničkih snaga, obratio parlamentu video porukom, rekavši da je 24. mart dan koji je „promenio istoriju Kosova i Evrope“.\n„Bila mi je čast što sam bio komandant NATO-a i što sam imao priliku da pomognem da se zaustavi etničko čišćenje“, rekao je Klark.\n„Pre dvadeset i tri godine, NATO je učinio pravu stvar. Uradili smo pravu stvar za narod Kosova, uradili smo pravu stvar za NATO, uradili smo pravu stvar za svet“, dodao je on.\nPremijer Aljbin Kurti izjavio je da je vojna intervencija NATO-a bila „pravedna i neophodna“.\n„Devedesetih godina Albanci (na Kosovu) završavali su deceniju terora i diskriminacije od strane državnog aparata Srbije“, rekao je Kurti.\nU video obraćanju naciji, predsednica Vjosa Osmani je kazala da su se 24. marta 1999. godine „sudbine i životi sviju okrenuli ka nadi“.\nMilica Stoanović i Perparim Isufi\n24 Marta @ 16:10


Luksuz sa oznakom „Individual M850i Night Sky“ – 10naj\nNavikli smo da kvalitet, luksuz, udobnost i pomeranje granica bude svakodnevica koju nam „Bayerische Motoren Werke“ nudi svakim svojim modelom. Ipak, da prevaziđe sam sebe ponekad, bavarski proizvođač luksuznih automobila, uspeo je i sada, pa vam tim povodom predstavljamo jedan pravi biser u „M“ nizu. Za sve ljubitelje nemačkog luksuza, pred vama jedan potpuno neverovatan četvorotočkaš!\nOvaj „special limited edition“ coupe serije 8 sadrži prave fragmente meteorita, koji su posebnim tehnikama utkane u njegov enterijer. Automobil je kreiran u čast meteorske kiše koja svake godine u januaru, tokom prve nedelje ovog zimskog meseca obasjava nebo, pa je zato i predstavljem 03. januara 2019. godine.\nDelovi meteorita dekorišu centralnu masku, dugme kojim se startuje motor, menjač, „iDrive“ kontrolnu bravu i unutrašnje delove i vozačevih i suvozačevih vrata.\nDa spoljašnjost ne zaostaje za enterijerom, u „BMW“-u su odlučil da nijansu plave „San Marino“ boje prelakiraju slojem crne, nakon čega je došao bezbojni lak, koji je dao neverovatan efekat ovom još neverovatnijem automobilu.\nDelići meteorita formiraju geometrijski dezen pod nazivom „Widmanstatten“, po naučniku koji ga je prvi i uočio.\n„Night Sky“ model ne razlikuje se puno od standardnog „M850i“ modela koji poseduje V8 motor i „twin“ turbopunjač, sposoban da razvije 523 konjske snage.\nJedan pogled na enterijer dovoljno je da se uoči dominacija kože, u kombinaciji sa posebno odabranom vunom merino ovaca, a ono što upotpunjuje potpuno neverovatan osećaj, jesu LED svetla opal bela, tamno plava i srebrna, zbog kojih ćete imati utisak da ste u svemirskom brodu.\nKonstruktori „BMW“-a sarađivali su sa naučnicima prestižnog instituta za vanzemaljsku fiziku „Max Planck“, vođeni potrebom da tokom procesa sklapanja vozila na najbolji način iskoriste neobični materijal od meteorita. Neobični dezen nalazi se na sedištima, poklopcima retrovizora i ventilima blatobrana.\nOvaj „vanzemaljski“ enterijer, ostavlja prilično hladan utisak, ali istovremeno i senzacionalan osećaj, koji, uostalom, pruža svako „BMW“ –ovo vozilo, a posebno ovo.\nKonstruktori su inspiraviju pronašli u „Muonionalusta“ meteoritu, koji je ime dobio po mestu u Švedskoj gde je pronađen 1906. godine. Smatra se najstarijim gvozdenim meteoritom, koji postoji, kako tvrde naučnici 4 hiljade miliona godina!\nNije još uvek poznato da li je ovaj model nastao na zahtev privatnog kolekcionara ili za proizvodnju šire namene, međutim, još uvek cena ovog fascinantnog „BMW“ –ovog automobila nije poznata.\n10najbmwbmw 850ibmw 850i night skybmw autocoupeidriveled svetlalimuzinameteoritmuonionalustanight skyv8 motorwidmanstatten\nPrethodni članakJoš jedna zvezda manje...\nSledeći članakPepeljugine ružne sestre ipak postoje!


Beogradska arena - Blic Sport\nEvroligaškim trenerima beogradska Kombank arena treća omiljena u Evropi\nBeogradska Kombank arena izabrana je za treću najbolju dvoranu ove sezone u Evroligi u anketi u kojoj su učestvovali treneri 24 ekipe učesnice elitnog takmičenja.\nCrvena zvezda dočekuje Laboral u Pioniru\nKošarkaški klub Crvena zvezda saopštio je da će Laboral Kuću, u poslednjem kolu prve runde Evrolige 19. decembra, umesto u Kombank areni dočekati u hali Pionir.\n"Delije" nadmašile i "grobare" u Evroligi: Crveno-bela Arena za istoriju!\nNavijači Crvene zvezde su od ove srede novi rekorderi evropske klupske košarke po broju gledalaca koji su prisustvovali jednoj utakmici ovog košarkaškog takmičenja.\nČelnici Evrolige razmatraju da Beograd bude domaćin fajnal fora!\nNakon fijaska sa posetom na poslednjem završnom turniru Evrolige u Londonu razmatraju se nove opcije za domaćinstvo fajnal fora najjače kontinentalne košarkaške lige, a u krugu favorita su Kaunas, Beograd i Vitorija.\nVaterpolo savez Srbije želi da se finale EP 2016. održi u Beogradskoj areni\nVaterpolo savez Srbije (VSS) najavio je mogućnost da se utakmice Evropskog prvenstva 2016. godine igraju u Beogradskoj areni.\nArena se sprema za hrvatske navijače, odvojen prostor od 2.000 mesta\nDeo tribina u Beogradskoj areni, u kojoj se u 20:15 u polufinalnoj utakmici Evropskog prvenstva u rukometu sastaju Srbija i Hrvatska, odvojen je za oko 2.000 hrvatskih navijača.\nEHF zahteva radove u "Areni" u vrednosti od oko 50.000 evra\nGeneralni sekretar Rukometnog saveza Srbije (RSS) Božidar Đurković izjavio je da bi dodatni, bespotrebni radovi u Beogradskoj areni, uoči Evropskog prvenstva, koštali oko 50.000 evra.\nEHF nezadovoljan „Arenom“, problemi pred početak EP za rukometaše\nMesec i po dana pre početka Evropskog prvenstva za rukometaše u Srbiji, čelnici Svetske rukometne federacije (EHF) traže da se izvrše određene promene u „Beogradskoj areni“, prenosi „Sportski žurnal“.\nDanas u prodaji poslednji kontigent ulaznica za Top 16\nKošarkaški klub Partizan saopštio je da će u nedelju ujutru u prodaju biti pušten poslednji kontigent od 1.500 kompleta ulaznica za utakmice Top 16 faze Evrolige.\nRazgrabljene karte za utakmice Partizana u Areni!\nKošarkaši Partizana neće morati da brinu o tome da li će Beogradska Arena biti ispunjena do poslednjeg mesta za mečeve TOP 16 Evrolige.\nPartizan potvrdio: Mečevi Top 16 faze u Areni!\nRukovodstvo Partizana potvrdilo je da će utakmice Top 16 faze Evrolige "crno-beli" košarkaši igrati u Beogradskoj areni i najavilo da će svi tehnički detalji biti poznati 11. januara.\nSlobodan ulaz za meč Srbija - Kina u nedelju\nKošarkaši Srbije poslednju proveru pred Mundobasket odigraće u nedelju 22. avgusta protiv Kine u Beogradskoj areni od 20:15h, a ulaz će biti besplatan.


Objavljeno: 13:30, 22. Jula 2013.\nBANJALUKA, Ministarstvo za prostorno uređenje, građevinarstvo i ekologiju Republike Srpske utvrdilo je tekst zakona prema kojem bi se vršila eksproprijacija zemljišta i drugih objekata za potrebe izgradnje kraka gasovoda “Južni tok” kroz Srpsku.\nResorni ministar Srebrenka Golić rekla je da je ovaj “leks specijalis” zakon upućen na razmatranje drugim ministarstvima u Vladi Srpske, a da bi se u formi nacrta mogao naći pred poslanicima već na prvom narednom zasjedanju Narodne skupštine.\n“Riječ je o `leks specijalis` zakonu o utvrđivanju opšteg interesa i eksproprijaciji, koja je bila nepotpuna, radi izgradnje sistema za transport prirodnog gasa”, rekla je Golićeva.\n“Na sastanku su analizirani prioriteti iz mape puta na realizaciji energetskih projekata na području Republike Srpske u okviru projekta `Južni tok` i realizaciji tačaka iz te mape”, rekla je Golićeva.\nRedovnom sastanku o pripremama za izgradnju kraka gasovoda “Južni tok” kroz Srpsku kod predsjednika Republike prisustvovali su i premijer Željka Cvijanović, ministar finansija Zoran Tegeltija i ministar energetike i rudarstva Srpske Željko Kovačević. Srna


Praznik – dobar razlog za depresiju | RTK\nPraznik – dobar razlog za depresiju\nIako je često prva asocijacija na praznike osećanje radosti i uzbuđenja, kao i okupljanje porodice, za mnoge ljude praznici predstavljaju izvor sete, tuge, a u nekim slučajevima i pravih depresivnih stanja. Najčešći razlozi za to su osećanje usamljenosti, prisećanje praznika iz prošlosti, nemogućnost organizovanja praznika onako kako osobi odgovara i provođenje praznika u okruženju u kojem osoba ne želi da se nalazi.\nOsećanje usamljenosti je samo po sebi izuzetno neprijatno i izaziva patnju i tu još snažniji doživljaj izolovanosti, upravo zato što se tokom praznika insistira na osećanju zajedništva. Mnogo je uzroka koji dovode do takvog raspoloženja, a ponekad uzrok praznične depresije može da bude takozvani negativni bilans. Mnogi ljudi započinju novu godinu sa puno želja i planova, a nekad se desi da se od toga ostvari malo ili ništa. Tada oni koji su očekivali više mogu da se razočaraju i da u krajnjoj liniji shvate kako im je godina bila neuspešna ili promašena i da sa takvim osećanjima dočekaju praznike, ističe psiholog Petar Jeknić.\nOno što je važno jeste da se na vreme prepozna, jer ukoliko se na vreme počne sa psihoterapijom ovaj poremećaj je moguće ili izlečiti ili značajno ublažiti.\nPrethodno : Novogodišnji paketići deci Sindikata Nezavisnost – Odbora koji okuplja pripadnike Vojske Srbije u Kruševcu\nSledeće : Kruševačka filijala Nacionalne službe zapošljavanja sufinansira šest aktivnih mera


Pada još jedna odluka DPS: Crnogorska Vlada ukida zabranu ulaska - 16.12.2020, Sputnik Srbija\nPada još jedna odluka DPS: Crnogorska Vlada ukida zabranu ulaska\nMatija Bećković će ponovo moći u Crnu Goru, pošto je novi crnogorski premijer Zdravko Krivokapić najavio ukidanje zabrane ulaska za pojedine ličnosti, koju je... 16.12.2020, Sputnik Srbija\nsvet, vesti, crna gora, zdravko krivokapić, region\n15:55 16.12.2020 (Osveženo: 04:01 26.08.2021)\nMatija Bećković će ponovo moći u Crnu Goru, pošto je novi crnogorski premijer Zdravko Krivokapić najavio ukidanje zabrane ulaska za pojedine ličnosti, koju je donela prethodna vlast na čelu sa DPS.\n„Pravo slobode kretanja je nešto što je čoveku dato od njegovog nastanka na Zemlji i ne postoji nijedan razlog niti mišljenje koje treba da bude prepreka da čovek bude slobodan i dođe gde hoće”, rekao je Krivokapić novinarima u Briselu, prenosi RTCG.\nPoručio je da će „posmatrati sve ono što u ovom trenutku nije poznato“.\n„Mi u ovom trenutku ne znamo ni ko je ni kako ni zbog čega doneo takvu odluku, ako takva odluka uopšte postoji. Ja sam čak sklon ka tome da mi univerzalno napravimo princip da nikom ne možemo zabraniti ulazak u Crnu Goru ako taj neko nije terorista niti ne znam ja šta, jer vi znate da je bezbednost iznad svega, ali da li nečije mišljenje može da ugrozi bezbednost, ja to još nisam čuo”, kazao je Krivokapić.\nUpitan da li se to odnosi i na bivšeg ambasadora Srbije u Crnoj Gori, Krivokapić kaže da svako ima pravo na mišljenje, ali ukoliko je neko ambasador onda mora da vodi računa o svom iskazu.\n„Ako taj iskaz vređa nezavisnost i suverenitet neke zemlje, naravno da ćete preduzeti odgovarajuće mere bez obzira ko je ambasador“, kazao je Krivokapić.


Izložba Tanje Đokić "S one strane duge" u Galeriji Singidunum | Adria Daily\nIzložba Tanje Đokić „S one strane duge“ u Galeriji Singidunum\nIzložba „S one strane duge“ traje od 28. marta do 6. aprila. 2016.\nU vremenu kada je većina umetnika inspirisana dnevno-političkim dogadjajima, socijalnim i angažovanim temama, pravo\nosveženje za publiku, ljubitelje umetnosti, medije i stručnu javnost je izložba “ S one strane duge “ slikarke Tanje Djokić. Sloboda umetničkog izražavanja, vedar duh, pozitivna energija, originalan i dosledan pristup tematici su temelji na kojima se godinama bazira Tanjino slikarstvo. Autorka nas poziva da sa ovom postavkom, na krilima njene mašte , svi zajedno putujemo u neki lepši i veseliji svet prepun boja, ljubavi, topline, osmeha, zagrljaja, dobrih vibracija… Svoj entuzijazam, poimanje sveta, privrženost čarobnoj i moćnoj prirodi Tanja prenosi na svoja platna , ne bi li svima nama oplemenila ambijent , oživela i osvežila naše raspoloženje. Taj magični svet koji otkrivamo u njenim radovima na ovoj izložbi nas prosto uvlači u sebe, puneći našu dušu i srca radošću koja nam je u ovim turobnim vremenima više nego potrebna. Dok posmatramo njene slike, kao da čujemo šum mora i talasa, cvrkut ptica, topli zraci Sunca nam greju obraze, sa nestrpljenjem očekujemo kada će zrela voćka da otpadne sa bogate krošnje drveta, osećamo ćarlijanje vetra… Tanja na retko inventivan i autentičan način koristi svoj neumorni istraživački duh, maštu i kreativnost, smelo eksperimentišući sa bojama, figuracijom, geometrijskom i lirskom apstrakcijom.\nOd davnina i tokom cele istorije umetnosti, slikari su koristili simbole u svom stvaralaštvu, kako bi zaintrigirali publiku da pronikne u njihov unutrašnji svet i otkrije poruke koje im emituju . Na taj način su prenosili svoja osećanja,intimne doživljaje stvarnosti i dogadjaja koji su se dešavali .Refleksija Tanjinog promišljanja se provlači kroz predstavljanja različitih simbola : riba kao simbol hrišćanstva, ptica kao simbol slobode, kuća kao simbol doma, zajedništva i topline, oko kao ogledalo duše, srce kao simbol ljubavi, drvo kao simbol života, sunce kao simbol svetlostii prapočetaka… U njenom stvaralačkom svetu nema mesta za setu i tugu. Dinamika ornamenata (krugovi, meandri,volute, linije koje igraju svoju razdraganu igru u različitim pravcima…) koji se multiplikuju na platnima, jarke boje (crvena,žuta, narandžasta,zelena,plava…) i simboli (Sunce, ptica, riba, kuća, zaljubljeni par, oko, čamac , drvo, cvet…) kao osnovni motivi koji se ponavljaju na njenim kompozicijama šalju pozitivnu poruku punu ljubavi posmatračima i konzumentima Tanjinog slikarstva.\nMarina Đarmati izložila radove u zagrebačkoj galeriji Ruža!\nIzložba “Liquid light“ Aleksandre Petković